title: 2010/237/: Deċiżjoni tal-Kummissjoni tas- 27 ta’ April 2010 li temenda d-Deċiżjoni 2009/379/KE li tistabbilixxi l-ammonti li, skont ir-Regolamenti tal-Kunsill (KE) Nru 1782/2003, (KE) Nru 378/2007, (KE) Nru 479/2008 u (KE) Nru 73/2009 jsiru disponibbli għall-FAEŻR u l-ammonti disponibbli għan-nefqa tal-FAEG

text:
               28.4.2010

               MT

               Il-Ġurnal Uffiċjali tal-Unjoni Ewropea

               L 106/16

         DEĊIŻJONI TAL-KUMMISSJONI
   tas-27 ta’ April 2010
   li temenda d-Deċiżjoni 2009/379/KE li tistabbilixxi l-ammonti li, skont ir-Regolamenti tal-Kunsill (KE) Nru 1782/2003, (KE) Nru 378/2007, (KE) Nru 479/2008 u (KE) Nru 73/2009 jsiru disponibbli għall-FAEŻR u l-ammonti disponibbli għan-nefqa tal-FAEG
   (2010/237/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-politika agrikola komuni [titlu mhux uffiċjali] (1), u b’mod partikolari l-Artikoli 12(2) u (3) tiegħu,
   Billi:

               (1)

               Id-Deċiżjoni tal-Kummissjoni 2009/379/KE (2) tistabbilixxi l-ammonti li, skont l-Artikoli 10(2) u 143d tar-Regolamenti tal-Kunsill (KE) Nru 1782/2003 (3), l-Artikolu 4(1) tar-Regolament tal-Kunsill (KE) Nru 378/2007 (4), l-Artikolu 190a tar-Regolament tal-Kunsill (KE) Nru 1234/2007 (5), u l-Artikoli 9(1), 10(3), l-Artikoli 134 u 135 tar-Regolament tal-Kunsill (KE) Nru 73/2009 (6), isiru disponibbli għall-Fond Agrikolu Ewropew għall-Iżvilupp Rurali (FAEŻR) kif ukoll l-ammonti disponibbli għan-nefqa tal-Fond Agrikolu Ewropew ta’ Garanzija (FAEG).

               (2)

               Id-Deċiżjoni tal-Kummissjoni 2009/780/KE tat-22 ta’ Ottubru 2009 li tiffissa l-ammonti netti li jirriżultaw mill-applikazzjoni tal-modulazzjoni volontarja fil-Portugall għas-snin kalendarji (7) ġiet revokata bid-Deċiżjoni tal-Kummissjoni 2010/235/UE (8) sabiex tikkunsidra d-deċiżjoni li ħa l-Portugall li ma japplikax modulazzjoni volontarja.

               (3)

               Id-Deċiżjoni 2009/1005/UE tal-Parlament Ewropew u tal-Kunsill (9) fir-rigward tal-finanzjament tal-Pjan Ewropew għall-Irkupru Ekonomiku kompliet tnaqqas l-ammont nett disponibbli għan-nefqa tal-FAEG f’konformità mad-dispożizzjonijiet tal-Artikolu 12(1) tar-Regolament (KE) Nru 1290/2005.

               (4)

               Id-Deċiżjoni 2009/379/KE għandha għalhekk tiġi emendata skont dan,

         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 2009/379/KE huwa emendat skont l-Anness għal din id-Deċiżjoni.

      Magħmul fi Brussell, is-27 ta’ April 2010.

            Għall-Kummissjoni

            Il-President

         José Manuel BARROSO

      (1)  ĠU L 209, 11.8.2005, p. 1.

      (2)  ĠU L 117, 12.5.2009, p. 10.

      (3)  ĠU L 270, 21.10.2003, p. 1.

      (4)  ĠU L 95, 5.4.2007, p. 1.

      (5)  ĠU L 299, 16.11.2007, p. 1.

      (6)  ĠU L 30, 31.1.2009, p. 16.

      (7)  ĠU L 278, 23.10.2009, p. 59.

      (8)  Ara paġna 12 ta’ dan il-Ġurnal Uffiċjali.

      (9)  ĠU L 347, 24.12.2009, p. 26.

      ANNESS
      Fl-Anness għad-Deċiżjoni 2009/379/KE, l-annotazzjonijiet għas-snin 2010, 2011, 2012, u 2013 jiġu sostitwiti b’dan li ġej:

                     (EUR miljuni)

                     Ammonti li saru disponibbli għall-FAEŻR

                     Artikolu 12(1) tar-Regolament (KE) Nru 1290/2005,

                     Bilanċ nett disponibbli għan-nefqa tal-FAEG

                     Sena tal-baġit

                     Artikolu 10(2) tar-Regolament (KE) Nru 1782/2003

                     L-Artikolu 143d tar-Regolament (KE) Nru 1782/2003

                     Artikolu 9(1) tar-Regolament (KE) Nru 73/2009

                     L-Artikolu 134 tar-Regolament (KE) Nru 73/2009

                     L-Artikolu 135 tar-Regolament (KE) Nru 73/2009

                     L-Artikolu 136 tar-Regolament (KE) Nru 73/2009

                     Artikolu 4(1) tar-Regolament (KE) Nru 378/2007

                     L-Artikolu 190a(2) tar-Regolament (KE) Nru 1234/2007

                     “2010

                     1 867,1

                     22

                     397

                     82,11

                     501,821534

                     44 275,968466

                     2011

                     2 095,3

                     22

                     484

                     51,6

                     374,9

                     122,61

                     44 466,59

                     2012

                     2 355,3

                     22

                     484

                     51,6

                     347,3

                     122,61

                     44 710,19

                     2013

                     2 640,9

                     22

                     484

                     51,6

                     313,9

                     122,61

                     44 938,99 ”


title: 2012/298/UE: Deċiżjoni tal-Kunsill tas- 7 ta' Ġunju 2012 dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar l-emenda tal-Protokoll 31 tal-Ftehim ŻEE, dwar kooperazzjoni f’oqsma speċifiċi li ma jagħmlux parti mill-erba’ libertajiet

text:
                  12.6.2012

                  MT

                  Il-Ġurnal Uffiċjali tal-Unjoni Ewropea

                  L 151/3

            DEĊIŻJONI TAL-KUNSILL
      tas-7 ta' Ġunju 2012
      dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar l-emenda tal-Protokoll 31 tal-Ftehim ŻEE, dwar kooperazzjoni f’oqsma speċifiċi li ma jagħmlux parti mill-erba’ libertajiet
      (2012/298/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 153(2) flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b’mod partikolari l-Artikolu 1(3) tiegħu,
      Wara li kkunsidra l-proposta li saret mill-Kummissjoni Ewropea,
      Billi:

                  (1)

                  Il-Protokoll 31 tal-Ftehim dwar iż-Żona Ekonomika Ewropea (2), (“il-Ftehim ŻEE”) fih dispożizzjonijiet u arranġamenti speċifiċi rigward kooperazzjoni f’oqsma speċifiċi li ma jagħmlux parti mill-erba’ libertajiet.

                  (2)

                  Huwa xieraq li l-kooperazzjoni tal-Partijiet Kontraenti fil-Ftehim tiġi estiża biex tinkludi d-Deċiżjoni Nru 940/2011/UE tal-Parlament Ewropew u tal-Kunsill tal-14 ta’ Settembru 2011 dwar is-Sena Ewropea għat-Tixjiħ Attiv u s-Solidarjetà bejn il-Ġenerazzjonijiet (2012) (3).

                  (3)

                  Il-Protokoll 31 tal-Ftehim taż-ŻEE għandu għalhekk jiġi emendat sabiex din il-kooperazzjoni estiża tkun tista’ tibda sseħħ mill-1 ta’ Jannar 2012.

                  (4)

                  Il-pożizzjoni tal-Unjoni fil-Kumitat Konġunt taż-ŻEE għandha tkun ibbażata fuq l-abbozz ta’ Deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tittieħed mill-Unjoni Ewropea fi ħdan il-Kumitat Konġunt taż-ŻEE dwar l-emenda proposta għall-Protokoll 31 tal-Ftehim ŻEE għandha tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE mehmuż ma’ din id-Deċiżjoni.
      Artikolu 2
      Din id-Deċiżjoni tidħol fis-seħħ fil-jum tal-adozzjoni tagħha.

         Magħmul fil-Lussemburgu, is-7 ta’ Ġunju 2012.

               Għall-Kunsill

               Il-President

            M. BØDSKOV

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  ĠU L 246, 23.9.2011, p. 5.

         ABBOZZ
         DEĊIŻJONI Nru …/2012 TAL-KUMITAT KONĠUNT TAŻ-ŻEE
         li temenda l-Protokoll 31 tal-Ftehim ŻEE,
         dwar kooperazzjoni f’oqsma speċifiċi li ma jagħmlux parti mill-erba’ libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, (“il-Ftehim ŻEE)”, u b’mod partikolari l-Artikoli 86 u 98 tiegħu,
         Billi:

                     (1)

                     Huwa xieraq li l-kooperazzjoni tal-Partijiet Kontraenti fil-Ftehim tiġi estiża biex tinkludi d-Deċiżjoni Nru 940/2011/UE tal-Parlament Ewropew u tal-Kunsill tal-14 ta’ Settembru 2011 dwar is-Sena Ewropea għat-Tixjiħ Attiv u s-Solidarjetà bejn il-Ġenerazzjonijiet (2012) (1).

                     (2)

                     Il-Protokoll 31 għall-Ftehim ŻEE għandu għalhekk jiġi emendat sabiex din l-estensjoni ta’ kooperazzjoni tkun tista’ sseħħ mill-1 ta’ Jannar 2012,

               ADOTTA DIN ID-DEĊIŻJONI:
         Artikolu 1
         L-Artikolu 5 tal-Protokoll 31 għall-Ftehim dwar iż-ŻEE għandu jiġi emendat kif ġej:

                     1.

                     Il-paragrafu 5 huwa sostitwit b’dan li ġej:
                     “5.   L-Istati tal-EFTA għandhom jieħdu sehem fil-programmi u azzjonijiet tal-Komunità msemmijin fl-ewwel żewġ inċiżi tal-paragrafu 8 mill-1 ta’ Jannar 1996, fil-programm imsemmi fit-tielet inċiż tal-paragrafu 8 mill-1 ta’ Jannar tas-sena 2000, fil-programm imsemmi fir-raba’ inċiż tal-paragrafu 8 mill-1 ta’ Jannar tal-2001, fil-programmi msemmijin fil-ħames u s-sitt inċiżi tal-paragrafu 8 mill-1 ta’ Jannar tal-2002, fil-programmi msemmijin fis-seba’ u t-tmien inċiżi tal-paragrafu 8 mill-1 ta’ Jannar tal-2004, fil-programmi msemmijin fid-disa’, l-għaxar u l-ħdax-il inċiżi tal-paragrafu 8 mill-1 ta’ Jannar tal-2007, fil-programm imsemmi fit-tnax-il inċiż tal-paragrafu 8 mill-1 ta’ Jannar tal-2009 u fil-programm imsemmi fit-tlettax-il inċiż tal-paragrafu 8 mill-1 ta’ Jannar tal-2012.”

                     2.

                     L-inċiż li ġej jiżdied fil-paragrafu 8:

                                 “—

                                    32011 D 0940: Id-Deċiżjoni Nru 940/2011/UE tal-Parlament Ewropew u tal-Kunsill tal-14 ta’ Settembru 2011 dwar is-Sena Ewropea għat-Tixjiħ Attiv u s-Solidarjetà bejn il-Ġenerazzjonijiet (2012) (ĠU L 246, 23.9.2011, p. 5).”

               Artikolu 2
         Din id-Deċiżjoni għandha tidħol fis-seħħ fi … dment li jkunu saru n-notifiki kollha taħt l-Artikoli 103(1) tal-Ftehim dwar iż-ŻEE lill-Kumitat Konġunt taż-ŻEE (*).
         Din għandha tapplika mill-1 ta’ Jannar 2012.
         Artikolu 3
         Din id-Deċiżjoni għandha tkun ippubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.

            Magħmul fi Brussell,.

                  Għall-Kumitat Konġunt taż-ŻEE

                  Il-President

                  Is-Segretarji għall-Kumitat Konġunt taż-ŻEE

            (1)  ĠU L 246, 23.9.2011, p. 5.

            (*)  [L-ebda rekwiżiti kostituzzjonali mhuma indikati.] [Hemm rekwiżiti kostituzzjonali indikati.]


title: 2007/792/KE: Deċiżjoni tar-Rappreżentanti tal-Gvernijiet ta’ l-Istati Membri, Imlaqqgħin fil-Kunsill, tas- 26 ta’ Novembru 2007 li temenda d-Deċiżjoni Nru 2005/446/KE li tistabbilixxi terminu perentorju għall-impenn tal-fondi tad-Disa' Fond Ewropew għall-Iżvilupp (EDF)

text:
               6.12.2007

               MT

               Il-Ġurnal Uffiċjali ta’ l-Unjoni Ewropea

               L 320/31

         DEĊIŻJONI TAR-RAPPREŻENTANTI TAL-GVERNIJIET TA’ L-ISTATI MEMBRI, IMLAQQGĦIN FIL-KUNSILL,
   tas-26 ta’ Novembru 2007
   li temenda d-Deċiżjoni Nru 2005/446/KE li tistabbilixxi terminu perentorju għall-impenn tal-fondi tad-Disa' Fond Ewropew għall-Iżvilupp (EDF)
   (2007/792/KE)
   IR-RAPPREŻENTANTI TAL-GVERNIJIET TA’ L-ISTATI MEMBRI TAL-KOMUNITAJIET EWROPEJ, IMLAQQGĦIN FIL-KUNSILL,
   Wara li kkunsidraw t-Trattat li jistabbilixxi l-Komunità Ewropea,
   Wara li kkunsidraw il-proposta mill-Kummissjoni,
   Wara li kkunsidraw il-Ftehim ta’ Sħubija bejn il-membri tal-Grupp ta’ l-Istati ta’ l-Afrika, il-Karibew u l-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou, fit-23 ta’ Ġunju 2000 (1), kif rivedut fil-Lussemburgu fil-25 ta’ Ġunju 2005 (2) (minn hawn 'il quddiem imsejjaħ “il-Ftehim ta’ Sħubija AKP-KE”),
   Wara li kkunsidraw id-Deċiżjoni tal-Kunsill 2001/822/KE tas-27 ta’ Novembru 2001 dwar l-assoċjazzjoni tal-pajjiżi u t-territorji lil hinn mill-baħar mal-Komunità Ewropea (“Deċiżjoni dwar l-Assoċjazzjoni lil hinn mill-baħar”) (3), u b'mod partikolari l-Artikolu 33a tagħha,
   Wara li kkunsidraw il-Ftehim Intern bejn ir-Rappreżentanti tal-Gvernijiet ta’ l-Istati Membri, imlaqqgħin fil-Kunsill, dwar il-Finanzjament u l-Amministrazzjoni ta’ l-Għajnuna Komunitarja taħt il-Protokoll Finanzjarju tal-Ftehim ta’ Sħubija AKP-KE (4), (minn hawn 'il quddiem “il-Ftehim Intern tad-disa' EDF”, u b'mod partikolari l-Artikolu 2(4) tiegħu,
   Wara li kkunsidraw il-Ftehim Intern bejn ir-Rappreżentanti tal-Gvernijiet ta’ l-Istati Membri, imlaqqgħin fil-Kunsill, dwar il-Finanzjament ta’ l-Għajnuna Komunitarja fil-Qafas Finanzjarju Multi-annwali għall-perjodu 2008 sa l-2013 skond il-Ftehim ta’ Sħubija AKP-KE u dwar l-allokazzjoni ta’ assistenza finanzjarja għall-pajjiżi u t-territorji extra-Ewropej li għalihom tapplika r-Raba' Parti tat-Trattat tal-KE (5) (minn hawn 'il quddiem il-“Ftehim Intern ta’ l-għaxar EDF”),
   Billi:

               (1)

               Id-Deċiżjoni 2005/446/KE tar-Rappreżentanti tal-Gvernijiet ta’ l-Istati Membri, imlaqqgħin fil-Kunsill, tat-30 ta’ Mejju 2005 (6) tistabbilixxi l-31 ta’ Diċembru 2007 bħala d-data li warajha l-fondi tad-disa' Fond Ewropew għall-Iżvilupp (minn hawn 'il quddiem indikat bħala “l-EDF”) ġestit mill-Kummissjoni, is-sussidji ta’ l-imgħax ġestiti mill-Bank Ewropew ta’ l-Investiment (minn hawn 'il quddiem “BEI”) u d-dħul mill-imgħax fuq dawn l-approprjazzjonjiet m'għandhomx ikunu impenjati aktar.

               (2)

               Il-punt 4 ta’ l-Anness Ib (7) (il-qafas finanzjarju multi-annwali għall-perjodu 2008 sa l-2013) mal-Ftehim ta’ Sħubija AKP-KE jipprevedi eċċezzjoni għal dik ir-regola ġenerali għal bilanċi u fondi diżimpenjati wara l-31 ta’ Diċembru 2007 li jirriżultaw mis-sistema li tiggarantixxi l-istabbilizzazzjoni tad-dħul mill-esportazzjoni minn prodotti agrikoli primarji (STABEX) taħt l-EDFs qabel id-disa' EDF u għall-bilanċi li jifdal u r-rimborżi ta’ l-ammonti allokati għall-finanzjament tal-Faċilità ta’ Investiment, bl-esklużjoni tas-sussidji ta’ l-imgħax relatati.

               (3)

               Dak l-istess punt jipprevedi wkoll li jistgħu jibqgħu jiġu impenjati fondi wara l-31 ta’ Diċembru 2007 sabiex tiġi żgurata l-kapaċità operattiva ta’ l-amministrazzjoni ta’ l-UE u sabiex jiġu koperti l-ispejjeż rikorrenti għas-sostenn tal-proġetti li jkunu għaddejjin sakemm jidħol fis-seħħ l-għaxar EDF.

               (4)

               Id-dħul fis-seħħ ta’ l-għaxar EDF jista' jiġi estiż għal wara l-1 ta’ Jannar 2008.

               (5)

               Id-Deċiżjoni 2005/446/KE u l-punt 4 ta’ l-Anness Ib mal-Ftehim ta’ Sħubija AKP-KE jeħtieġu li jiġu rikonċiljati.

               (6)

               Minħabba ċirkostanzi ta’ natura ta’ force majeure, l-istabbiliment tal-proġetti u l-programmi, finanzjati minn allokazzjonijiet finanzjarji disponibbli taħt id-disa' EDF wara d-Deċiżjoni tal-Kummissjoni Nru C(2007) 3856, tas-16 ta’ Awissu 2007, ta’ ri-allokazzjoni wara r-reviżjoni ta’ nofs it-terminu, ġiet posposta b'sitt xhur fil-pajjiżi u t-territorji extra-Ewropej Franċiżi (minn hawn 'il quddiem indikati bħala “OCTs”) fir-Reġjun tal-Paċifiku li għalihom tapplika r-Raba' Parti tat-Trattat,

         IDDEĊIDEW KIF ĠEJ:
   Artikolu Uniku
   L-Artikoli 1 u 2 tad-Deċiżjoni 2005/446/KE huma sostitwiti b'dan li ġej:

      “Artikolu 1
      1.   Id-data li warajha l-fondi tad-disa' EDF ġestiti mill-Kummissjoni, ma jkunux impenjati, għandha tiġi stabbilita bħala l-31 ta’ Diċembru 2007, minbarra l-bilanċi u l-fondi mneħħija milli jkunu impenjati li jirriżultaw mis-sistema li tiggarantixxi l-istabbilizzazzjoni tad-dħul mill-esportazzjoni minn prodotti agrikoli primarji (STABEX) taħt l-EDFs ta’ qabel id-disa' EDF u għall-bilanċi ta’ l-allokazzjonijiet tad-disa' EDF għall-finanzjament ta’ l-inizjattivi msemmija fid-Dokumenti ta’ Programmazzjoni Unika ta’ l-OCTs Franċiżi fir-Reġjun tal-Paċifiku. Din id-data tista' tiġi riveduta jekk dan ikun meħtieġ.
      2.   Il-bilanċi u l-fondi diżimpenjati wara l-31 ta’ Diċembru 2007 li jirriżultaw mis-sistema li tiggarantixxi l-istabbilizzazzjoni tad-dħul mill-esportazzjoni minn prodotti agrikoli primarji (STABEX) taħt l-EDFs qabel id-disa' EDF għandhom jiġu ttrasferiti għall-għaxar EDF u għandhom jiġu allokati għall-programm indikattiv ta’ l-Istati AKP u l-OCTs rispettivi. Id-data li warajha l-fondi tad-disa' EDF ġestiti mill-Kummissjoni għall-finanzjament ta’ l-inizjattivi msemmija fid-Dokumenti ta’ l-Ipprogrammar Uniku ta’ l-OCTs Franċiżi fir-Reġjun tal-Paċifiku ma jkunux aktar impenjati, għandha tiġi stabbilita bħala t-30 ta’ Ġunju 2008.
      3.   Meta d-dħul fis-seħħ ta’ l-għaxar EDF jaqa' wara l-31 ta’ Diċembru 2007, il-bilanċi mid-disa' EDF jew minn EDFs preċedenti u l-fondi diżimpenjati minn proġetti taħt dawn l-EDFs jistgħu jiġu impenjati matul il-perjodu bejn il-31 ta’ Diċembru 2007 u d-dħul fis-seħħ ta’ l-għaxar EDF, f'liema każ għandhom jintużaw biss sabiex tiġi żgurata l-abbilta' tax-xogħol ta’ l-amministrazzjoni ta’ l-UE u sabiex tkopri l-ispejjeż rikorrenti għas-sostenn tal-proġetti li jkunu għaddejjin sakemm jidħol fis-seħħ l-għaxar EDF.
      4.   Id-dħul mill-imgħax fuq l-approprjazzjonijiet ta’ l-EDF għandu jintuża sabiex ikopri l-ispejjeż marbuta ma’ l-implimentazzjoni tar-riżorsi tad-disa' EDF skond l-Artikolu 9 tal-Ftehim Intern tad-disa' EDF sakemm jidħol fis-seħħ l-għaxar EDF, wara liema data dan id-dħul għandu jkun riżervat għal spejjeż ta’ sostenn marbuta ma’ l-EDF kif deskritt fl-Artikolu 6 tal-Ftehim Intern ta’ l-għaxar EDF.
      Artikolu 2
      1.   Id-data li warajha s-sussidji tar-rata ta’ l-imgħax ġestiti mill-Bank Ewropew ta’ l-Investiment (BEI) ma jkunux impenjati għandha tiġi stabbilita bħala l-31 ta’ Diċembru 2007 jew id-data tad-dħul fis-seħħ ta’ l-għaxar EDF, skond liema minnhom tkun l-aktar tard. Din id-data tista' tiġi riveduta jekk dan ikun meħtieġ.
      2.   Il-bilanċi li jifdal u l-ispejjeż ta’ l-ammonti allokati għall-finanzjament tal-Faċilità ta’ Investiment ġestita mill-BEI, esklużi s-sussidji ta’ l-imgħax relatati, għandhom jiġu ttrasferiti għall-għaxar EDF u għandhom jibqgħu allokati għall-Faċilità ta’ Investiment.”

      Magħmula fi Brussell, 26 ta’ Novembru 2007.

            F'isem il-Gvernijiet ta’ l-Istati Membri

            Il-President

         J. SILVA

      (1)  ĠU L 317, 15.12.2000, p. 3.

      (2)  ĠU L 209, 11.8.2005, p. 27.

      (3)  ĠU L 314, 30.11.2001 p. 1. Id-Deċiżjoni kif emendata bid-Deċiżjoni 2007/249/KE (ĠU L 109, 26.4.2007, p. 33).

      (4)  ĠU L 317, 15.12.2000, p. 355.

      (5)  ĠU L 247, 9.9.2006, p. 32.

      (6)  ĠU L 156, 18.6.2005, p. 19.

      (7)  L-Anness Ib kif inkluż fl-Anness tad-Deċiżjoni Nru 1/2006 tal-Kunsill tal-Ministri AKP-KE (ĠU L 247, 9.9.2006, p. 22).


title: Deċiżjoni tal-Kummissjoni tat- 2 ta' Awwissu 2006 li temenda d-Deċiżjoni 2001/844/KE, KEFA, Euratom

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               1055

         DEĊIŻJONI TAL-KUMMISSJONI
   tat-2 ta' Awwissu 2006
   li temenda d-Deċiżjoni 2001/844/KE, KEFA, Euratom
   (2006/548/KE, Euratom)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea, u b'mod partikolari l-Artikolu 218(2) tiegħu,
   Wara li kkunsidrat it-Trattat li jistabbilixxi l-Komunità Ewropea dwar l-Enerġija Atomika, u partikolarment l-Artikolu 131 tiegħu,
   Wara li kkunsidrat it-Trattat dwar l-Unjoni Ewropea, u b'mod partikolari l-Artikoli 28(1) u 41(1) tiegħu,
   Billi:

               (1)

               Skond l-Artikolu 2(1) tad-dispożizzjonijiet tal-Kummissjoni dwar is-sigurtà kif stabbilit fl-Anness tad-Deċiżjoni tal-Kummissjoni 2001/844/KE, KEFA, Euratom (1) il-Membru tal-Kummissjoni responsabbli mill-kwistjonijiet ta' sigurtà għandu jieħu l-miżuri xierqa biex jassigura li, meta tintuża l-informazzjoni kklassifikata ta' l-UE, jiġu rispettati r-regoli tal-Kummissjoni dwar is-sigurtà fi ħdan il-Kummissjoni u, inter alia, mill-kuntratturi esterni tal-Kummissjoni.

               (2)

               L-Artikolu 2(2) tad-dispożizzjonijiet tal-Kummissjoni dwar is-sigurtà jiddikjara li Stati Membri, istituzzjonijiet oħra, entitajiet, uffiċji u aġenziji stabbiliti skond jew a bażi tat-Trattati għandhom jitħallew jirċievu l-informazzjoni kklassifikata ta' l-UE bil-kundizzjoni li jassiguraw li regoli strettament ekwivalenti jiġu rispettati fi ħdan id-dipartimenti u l-bini tagħhom, inter alia, mill-kuntratturi esterni ta' l-Istati Membri.

               (3)

               Id-dispożizzjonijiet tal-Kummissjoni dwar is-sigurtà fil-preżent ma jinkludux elementi dwar kif il-prinċipji bażiċi tagħhom u l-istandards minimi għandhom japplikaw fejn il-Kummissjoni tagħti lill-entitajiet esterni, b'kuntratt jew ftehim ta' għotja, xogħlijiet li jinvolvu, jinkludu u/jew fihom informazzjoni kklassifikata ta' l-UE.

               (4)

               Huwa għalhekk meħtieġ li jiddaħħlu standards minimi komuni speċifiċi f'dak ir-rigward fid-dispożizzjonijiet tal-Kummissjoni dwar is-sigurtà u fir-regoli dwar is-sigurtà annessi magħhom.

               (5)

               Dawn l-istandards minimi komuni għandhom jikkonformaw magħhom ukoll Stati Membri, rigward miżuri li għandhom jittieħdu skond l-arranġamenti nazzjonali, fejn jingħataw b'kuntratt jew ftehim ta' għotja, xogħlijiet li jinvolvu u/jew fihom informazzjoni kklassifikata ta' l-UE dwar entitajiet esterni li hemm referenza għalihom fl-Artikolu 2(2) tad-dispożizzjonijiet tal-Kummissjoni dwar is-sigurtà.

               (6)

               Dawn l-istandards minimi komuni għandhom japplikaw mingħajr preġudizzju lejn atti oħra relevanti, b'mod partikolari Direttiva 2004/18/KE tal-Parlament Ewropew u l-Kunsill tal-31 ta' Marzu 2004 dwar il-koordinazzjoni tal-proċeduri għall-għoti ta' kuntratti dwar xogħlijiet pubbliċi, kuntratti dwar provvista pubblika u kuntratti dwar servizz pubbliku (2), Regolament tal-Kunsill (KE, Euratom) Nru. 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3) u r-Regolament tal-Kummissjoni Nru. 2342/2002 (4) li jistabbilixxi r-regoli tiegħu ta' implimentazzjoni u b'mod partikolari għall-ftehimiet bilaterali u multilaterali li hemm referenza għalihom fl'Artikoli 106 u 107 tar-Regolament KE, Euratom Nru. 1605/2002.

         IDDEĊIDIET KIF ĠEJ:
   Artikolu 1
   Id-dispożizzjonijiet tal-Kummissjoni dwar is-sigurtà kif stipulati fl-Anness tad-Deċiżjoni 2001/844/KE, KEFA, Euratom huma emendati kif ġej:

               (1)

               Fl-Artikolu 2(1) jiżdied il-paragrafu li ġej:
               “Meta kuntratt jew ftehim ta' għotja bejn il-Kummissjoni u kuntrattur estern jew benefiċjarju jinvolvi l-ipproċessar ta' informazzjoni kklassifikata ta' l-UE fil-bini tal-kuntrattur jew tal-benefiċjarju, il-miżuri xierqa li għandhom jittieħdu mill-imsemmi kuntrattur estern jew benefiċjarju biex jassigura li r-regoli li hemm referenza għalihom fl-Artikolu 1 huma rrispettati, meta tiġi użata informazzjoni kklassifikata ta' l-UE, għandhom ikunu parti integrali mill-kuntratt jew ftehim ta' għotja.”

               (2)

               Ir-regoli tas-sigurtà kif stipulati fl-Anness għad-dispożizzjonijiet tal-Kummissjoni dwar is-sigurtà huma emendati kif ġej:

                           (a)

                           Fit-Taqsima 5.1 tal-Parti 1 tiżdied is-sentenza li ġejja:
                           “Standards minimi bħal dawn għandhom jiġu wkoll applikati meta l-Kummissjoni tagħti kuntratt jew ftehim ta' għotja, xogħol li jinvolvi, jinkludi u/jew fih informazzjoni kklassifikata ta' l-UE dwar entitajiet industrijali jew oħrajn: dawn l-istandards minimi komuni jinsabu fit-Taqsima 27 tal-Parti II.”

                           (b)

                           Fil-Parti II, it-test fl-Anness ma' din id-Deċiżjoni huwa miżjud bħala Taqsima 27.

                           (ċ)

                           Fl-Appendiċi 6, jiżdiedu l-abbrevjazzjonijiet li ġejjin:

                                       “DSA

                                       :

                                          Designated Security Authority

                                       FSC

                                       :

                                          Facility Security Clearance

                                       FSO

                                       :

                                          Facility Security Officer

                                       PSC

                                       :

                                          Personnel Security Clearance

                                       SAL

                                       :

                                          Security Aspects Letter

                                       SCG

                                       :

                                          Security Classification Guide”

         Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmul fi Brussell, nhar it-2 ta' Awwissu 2006.

            Għall-Kummissjoni

         Siim KALLAS

            Viċi-President tal-Kummissjoni

      (1)  ĠU L 317, 3.12.2001, p. 1. Deċiżjoni kif emendata bid-Deċiżjoni 2006/70/KE, Euratom (ĠU L 34, 7.2.2006, p. 32).

      (2)  ĠU L 134, 30.4.2004, p. 114. Direttiva kif emendata l-aħħar mir-Regolament tal-Kummissjoni (KE) Nru 2083/2005 (ĠU L 333, 20.12.2005, p. 28).

      (3)  ĠU 248, 16.9.2002, p. 1.

      (4)  ĠU 357, 31.12.2002. Regolament kif emendat bir-Regolament tal-Kummissjoni (KE) Nru 1261/2005 (ĠU L 201, 2.8.2005, p. 3).

      ANNESS

         “27.   STANDARDS MINIMI KOMUNI DWAR IS-SIGURTÀ INDUSTRIJALI
         (a)   Introduzzjoni
         Din it-Taqsima għandha x'taqsam ma' aspetti ta' sigurtà ta' attivitajiet industrijali li huma uniċi fin-negozjar u l-għoti ta' kuntratti jew ftehimiet ta' għotja li jassenjaw xogħlijiet li jinvolvu, jinkludu u/jew fihom informazzjoni klassifikata ta' l-UE u fil-prestazzjoni tagħhom minn entitajiet industrijali u oħrajn, inkluż ir-rilaxx ta', jew aċċess għal, informazzjoni kklassifikata ta' l-UE waqt il-proċeduri ta' kuntratt jew sejħa għall-proposti (perjodu ta' offerti u negozjati qabel il-kuntratt).
         (b)   Definizzjonijiet
         Għall-għan ta' dawn l-istandards minimi komuni, għandhom japplikaw id-definizzjonijiet li ġejjin:

                     (a)

                     ‘Kuntratt ikklassifikat’: kull kuntratt jew ftehim ta' għotja għall-forniment ta' prodotti, l-eżekuzzjoni ta' xogħlijiet, it-trasformazzjoni ta' bini biex isir abitabbli jew għall-għoti ta' servizzi, li l-prestazzjoni tiegħu teħtieġ jew tinvolvi aċċess għal jew il-ħolqien ta' informazzjoni kklasifikata ta' l-UE;

                     (b)

                     ‘Sottokuntratt ikklassifikat’: kuntratt li jidħol għalih kuntrattur jew benefiċjarju ta' għotja ma' kuntrattur ieħor (jiġifieri s-sottokuntrattur) biex iforni prodotti, jeżegwixxi x-xogħlijiet, jagħti bini jew servizzi, li l-prestazzjoni tiegħu teħtieġ jew tinvolvi aċċess għal jew il-ġenerazzjoni ta' informazzjoni kklassfikata ta' l-UE;

                     (ċ)

                     ‘Kuntrattur’: operatur ekonomiku jew entità ġuridika li għandu kapaċità legali biex jidħol għal kuntratti jew ikun il-benefiċjarju ta' għotja;

                     (d)

                        ‘Designated Security Authority (DSA)’: awtorità responsabbli għall-Awtorità Nazzjonali tas-Sigurtà (NSA) ta' Stat Membru ta' l-UE li hija responsabbli biex tikkomunika lill-industrija jew entitajiet oħra l-politika nazzjonali fil-materji kollha ta' sigurtà industrijali u biex tipprovdi direzzjoni u għajnuna fl-implimentazzjoni tagħha. Il-funzjoni tad-DSA tista' tiġi eżegwita mill-NSA;

                     (e)

                     ‘Facility Security Clearance (FSC)’: determinazzjoni amministrattiva minn NSA/DSA li, mill-perspettiva ta' sigurtà, faċilità tista' tagħti protezzjoni ta' sigurtà adegwata lill-informazzjoni kklassifikata ta' l-UE lil-livell ta' klassifikazzjoni speċifiku ta' sigurtà u li lill-membri ta' l-istaff tagħha li għandhom bżonn aċċess għall-informazzjoni kklassifikata ta' l-UE jingħatalhom il-permess u jiġu spjegati lilhom ir-rekwiżiti neċessarji ta' sigurtà biex ikollhom aċċess għal u jipproteġu informazzjoni kklassfikata ta' l-UE;

                     (f)

                     ‘Entità industrijali jew oħra’: kuntrattur jew sottokuntrattur involut fil-forniment tal-prodotti, l-eżekuzzjoni tax-xogħlijiet jew il-provvista tas-servizzi; dan jista' jinvolvi entitajiet industrijali, ta' servizz kummerċjali, xjentifiċi, ta' riċerka, edukattivi jew ta' żvilupp;

                     (g)

                     ‘Sigurtà industrijali’: l-applikazzjoni ta' miżuri protettivi u proċeduri biex jimpedixxu, jidentifikaw u jirkupraw fil-każ li tintilef jew tiġi kompromessa informazzjoni kklassifikata ta' l-UE użata minn kuntrattur jew sottokuntrattur fin-negozjati tal-(ta' qabel il-)kuntratt u kuntratti kklassifikati;

                     (h)

                        ‘National Security Authority (NSA)’: L-Awtorità Governattiva ta' Stat Membru ta' l-UE bir-reponsabbiltà aħħarija għall-protezzjoni ta' informazzjoni kklassifikata ta' l-UE fi ħdan Stat Membru;

                     (i)

                     ‘Livell globali ta' klassifikazzjoni ta' sigurtà ta' kuntratt’: id-determinazzjoni tal-klassifikazzjoni ta' sigurtà tal-kuntratt kollu jew ta' ftehim ta' għotja, ibbażata fuq il-klassifikazzjoni ta' l-informazzjoni u/jew l-materjal li irid ikun, jew jista' jkun, ġenerat, rilaxxat jew ikun hemm aċċess għalih taħt kull element ta' kuntratt globali jew ftehim ta' għotja. Il-livell globali ta' klassifikazzjoni ta' sigurtà ta' kuntratt m'għandux ikun inferjuri mill-ogħla klassifikazzjoni ta' kull wieħed mill-elementi tiegħu, imma jista' jkun ogħla minħabba l-effett ta' l-aggregat;

                     (j)

                        ‘Security Aspects Letter (SAL)’: sensiela ta' kundizzjonijiet kuntrattwali speċjali, maħruġa mill-awtorità kontraenti, li tifforma parti integrali minn kuntratt ikklassifikat li jinvolvi aċċess għal jew il-ġenerazzjoni ta' informazzjoni kklassifikata ta' l-UE, u li tidentifika r-rekwiżiti ta' sigurtà jew dawk l-elementi tal-kuntratt ikklassifikat li jeħtieġ protezzjoni ta' sigurtà;

                     (k)

                        ‘Security Classification Guide (SCG)’: dokument li jiddeskrivi l-elementi ta' programm, kuntratt jew ftehim ta' għotja li huma kklassifikati, li jispeċifika l-livelli ta' klassifikazzjoni ta' sigurtà applikabbli. Il-GKS jista' jiġi estiż tul iż-żmien kollu tal-programm, kuntratt jew ftehim ta'għotja, u l-elementi ta' informazzjoni jistgħu jiġu klassifikati mill-ġdid jew jitbaxxew għall-livell inferjuri. L-SCG għandha tagħmel parti mis-SAL.

               (ċ)   Organizzazzjoni

                     (l)

                     Il-Kummissjoni tista' tassenja permezz ta' kuntratt ikklassifikat xogħlijiet li jinvolvu, jinkludu u/jew li fihom informazzjoni kklassifikata ta' l-UE fuq entitajiet industrijali jew oħrajn rreġistrati fi Stat Membru;

                     (m)

                     Meta tagħti kuntratti kklassifikati l-Kummissjoni għandha tassigura li jiġu mħarsa r-rekwiżiti kollha li joħorġu minn dawn l-istandards minimi;

                     (n)

                     Il-Kummissjoni għandha tinvolvi l-NSA jew NSAs relevanti biex tapplika dawn l-istandards minimi dwar is-sigurtà industrijali. L-NSAs jistgħu jirreferu dawn ix-xogħlijiet lil waħda jew iktar mid-DSAs;

                     (o)

                     Ir-responsabbilità aħħarija għall-protezzjoni ta' informazzjoni kklassifikata ta' l-UE fi ħdan entitajiet industrijali jew oħrajn hija tat-tmexxija ta' dawn l-entitajiet;

                     (p)

                     Kull meta jingħata kuntratt jew sottokuntratt ikklassifikat fi ħdan l-ambitu ta' dawn l-istandards minimi, il-Kummissjoni u/jew l-NSA/DSA, kif xieraq, tinnotifika immedjatament lill-NSA/DSA ta' l-Istat Membru li fih il-kuntrattur jew sottokuntrattur huwa reġistrat.

               (d)   Kuntratti kklassifikati u deċiżjonijiet ta' għotjiet

                     (q)

                     Il-klassifikazzjoni ta' sigurtà tal-kuntratti jew ftehim ta' għotja għandha tqis il-prinċipji li ġejjin:

                                 —

                                 Il-Kummissjoni tqis, kif xieraq, dawk l-aspetti tal-kuntratt ikklassifikat li jeħtieġu protezzjoni u l-klassifikazzjoni konsegwenti ta' sigurtà; hija u tagħmel dan, għandha tqis il-klassifikazzjoni oriġinali ta' sigurtà assenjata mill-oriġinatur dwar l-informazzjoni ġenerata qabel ma jingħata l-kuntratt ikklassifikat;

                                 —

                                 Il-livell globali tal-klassifikazzjoni tal-kuntratt ma jistax ikun inferjuri mill-ogħla klassifikazzjoni ta' xi wieħed mill-elementi tiegħu;

                                 —

                                 Informazzjoni kklassifikata ta' l-UE iġġenerata taħt attivitajiet kuntrattwali hija klassifikata bi ftehim mal-Gwida Klassifikata ta' Sigurtà (SCG);

                                 —

                                 Fejn xieraq, il-Kummissjoni hija responsabbli għat-tibdil fil-livell globali ta' klassifikazzjoni tal-kuntratt, jew klassifikazzjoni ta' sigurtà ta' xi wieħed mill-elementi tiegħu, b'konsultazzjoni ma' l-oriġinatur tiegħu, u biex tinforma l-partijiet kollha interessati;

                                 —

                                 L-informazzjoni kklassifikata rilaxxata lill-kuntrattur jew sottokuntrattur jew ġenerata taħt attività kuntrattwali għandha tintuża biss għall-għanijiet definiti mill-kuntratt ikklassifikat u m'għandhiex tiġi mgħarrfa lill-partijiet terzi mingħajr il-kunsens li jingħata minn qabel bil-miktub ta' l-oriġinatur.

                     (r)

                     Il-Kummissjoni u l-NSAs/DSAs ta' l-Istati Membri relevanti huma responsabbli li jassiguraw li l-kuntratturi u s-sottokuntratturi li ngħataw kuntratti kklassifikati li jinvolvu informazzjoni kklassifikata bhala CONFIDENTIEL UE jew fuq kollox jieħdu l-miżuri xierqa biex iħarsu informazzjoni kklassifikata ta' l-UE bħal din rilaxxata lil jew iġġenerata minnhom fil-prestazzjoni tal-kuntratt ikklassifikat skond il-liġijiet u r-regolamenti nazzjonali. Jekk ir-rekwiżiti ta' sigurtà ma jiġux rispettati dan jista' jwassal biex il-kuntratt ikklassifikat jiġi tterminat.

                     (s)

                     L-entititajiet kollha industrijali u oħrajn li jipparteċipaw f'kuntratti kklassifikati li jinvolvu aċċess għall-informazzjoni kklassifikata CONFIDENTIEL UE jew bħal hawn fuq għandu jkollhom FSC nazzjonali. L-FSC jingħata minn NSA/DSA ta' Stat Membru biex jikkonferma li l-faċilità jista' jkollha u tiggarantixxi protezzjoni adegwata ta' sigurtà ta' l-informazzjoni kklassifikata ta' l-UE fil-livell ta' klassifikazzjoni xieraq.

                     (t)

                     Meta jingħata kuntratt ikklassifikat, Uffiċjal tas-Sigurtà tal-Faċilità (FSO), maħtur mill-amministrazzjoni tal-kuntrattur jew sottokuntrattur, għandu jkun responsabbli biex jitlob Ħruġ ta' Sigurtà tal-Persunal (PSC) għall-persuni kollha impjegati f'entitajiet industrijali u oħrajn reġistrati fi Stat Membru ta' l-UE li għandhom id-dmir li jkollhom aċċess għall-informazzjoni kklassifikata CONFIDENTIEL UE jew bħal hawn fuq suġġetta għall-kuntratt ikklassifikat, li jingħata minn NSA/DSA ta' dak l-Istat Membru skond ir-regolamenti nazzjonali tiegħu.

                     (u)

                     Kuntratti kklassifikati għandhom jinkludu SAL kif definit fi 27.2.(j). Is-SAL għandha tinkludi l-SCG.

                     (v)

                     Qabel jinbeda proċediment innegozjat għall-kuntratt ikklassifikat il-Kummissjoni tagħmel kuntatt ma NSA/DSA ta' Stat Membru fejn huma rreġistrati l-entitjtaiet industrijali jew oħrajn ikkonċernati biex tikseb konferma li għandhom FSC validu xieraq fil-livell ta' klassifikazzjoni ta' sigurtà tal-Kuntratt.

                     (w)

                     L-awtorità kontraenti m'għandhiex tassenja kuntratt ikklassifikat lil operatur ekonomiku preferut qabel ma tirċievi ċ-ċertifikat FSC validu.

                     (x)

                     Sakemm ma jintalabx mil-liġijiet u regolamenti nazzjonali ta' Stat Membru, l-FSC mhuwiex meħtieġ għall-kuntratti li jinvolvu informazzjoni kklassifikata RESTREINT UE.

                     (y)

                     Sejħiet għall-offerti fir-rigward ta' kuntratti kklassifikati għandhom jinkludu provvediment li jobbliga operatur ekonomiku li ma jissottomettix offerta jew li ma ntgħażilx biex irodd lura d-dokumenti kollha f'perjodu speċifiku ta' żmien.

                     (z)

                     Jista' jkun meħtieġ li kuntratturi jinnegozjaw sottokuntratti kklassifikati ma sottokuntratturi f'livelli diversi. Il-kuntrattur huwa responsabbli li jassigura li jidħol għall-attivitajiet kollha ta' sottokuntrattar skond l-istandards minimi komuni inklużi f'din it-Taqsima. Madankollu, il-kuntrattur ma jistax jittrażmetti informazzjoni jew materjal ikklassifikat ta' l-UE lil sottokuntrattur mingħajr il-kunsens minn qabel bil-miktub ta' l-oriġinatur.

                     (aa)

                     Il-kundizzjonijiet li taħthom kuntrattur jista' jagħti sottokuntratt għandhom jiġu definiti fl-offerta jew fis-sejħa ta' proposti fil-kuntratt ikklassifikat. L-ebda sottokuntratt m'għandu jingħata lill-entitajiet reġistrati f'pajjiż li mhux Stat Membru ta' l-UE mingħajr l-awtorizzazzjoni espliċita bil-miktub tal-Kummissjoni.

                     (bb)

                     Matul il-perjodu kollu ta' żmien tal-kuntratt ikklassifikat, l-osservanza tad-dispożizzjonijiet kollha tiegħu ta' sigurtà jiġu monitorjati mill-Kummissjoni flimkien ma' l-NSA/DSA relevanti. Kull inċident ta' sigurtà għandu jiġi rrapurtat, skond id-dispożizzjonijiet imfissra f'Parti II, Taqsima 24 tar-Regoli dwar is-Sigurtà. Kull tibdil jew irtirar ta' kull FSC għandu jiġi mmedjatament ikkomuminkat lill-Kummissjoni jew xi NSA/DSA oħra li lilha ġiet notifikata.

                     (cc)

                     Meta kuntratt jew sottokuntratt ikklassifikat jiġi terminat, il-Kummissjoni u/jew l-NSA/DSA, kif xieraq, tinnotifika immedjatament lill-NSA/DSA ta' l-Istat Membru li fih il-kuntrattur jew sottokuntrattur huwa reġistrat.

                     (dd)

                     L-istandards minimi komuni f'din it-Taqsima, għandhom ikomplu jiġu osservati, u l-kunfidenzjalità ta' l-informazzjoni kklassifikata għandha tinżamm mill-kuntratturi u sottokuntratturi, wara t-terminazzjoni jew il-konklużjoni tal-kuntratt jew sottokuntratt ikklassifikat.

                     (ee)

                     Dispożizzjonijiet speċifiċi dwar kif l-informazzjoni kklassifikata tinqered fi tmiem il-kuntratt ikklassifikat jiġi mfisser fl-SAC jew f'xi dispożizzjonijiet relevanti oħra li jidentifikaw rekwiżiti ta' sigurtà.

                     (ff)

                     L-obbligi u l-kundizzjonijiet li saret referenza għalihom f'din it-Taqsima, japplikaw mutatis mutandis għall-provvedimenti li fihom jingħataw l-għotjiet b'deċiżjoni u b'mod partikolari lill-benefiċjarji ta' għotjiet bħal dawn. Id-deċizjoni ta' l-għotja għandha tiffissa l-obbligi kollha tal-benefiċjarji.

               (e)   Żjarat
         Għandhom jiġu organizzati, ma' l-NSA/DSA relevanti, żjarat minn staff tal-Kummissjoni fil-kuntest ta' kuntratti kklassifikati lill-entitajiet industrijali jew oħrajn fl-Istati Membri li jwettqu l-kuntratti kklassifikati ta' l-UE. Għandhom jiġu organizzati, bejn l-NSAs/DSAs ikkonċernati, żjarat minn impjegati ta' entitajiet industrijali jew oħrajn fi ħdan il-qafas ta' kuntratt ikklassifikat ta' l-UE. Madankollu, l-NSAs/DSAs involuti f'kuntratt ikklassifikat ta' l-UE jistgħu jiftehmu fuq proċedura li permezz tagħha żjarat minn impjegati f'entitajiet industrijali jew oħrajn jistgħu jiġu miftehma direttament.
         (f)   Trażmissjoni u trasport ta' informazzjoni kklassfikata ta' l-UE

                     (gg)

                     Fir-rigward tat-trażmissjoni ta' informazzjoni kklassfikata ta' l-UE, għandhom japplikaw id-dispożizzjonijiet tal-Parti II, Taqsima 21 tar-Regoli dwar Sigurtà. Biex ikun hemm appoġġ għal dawn id-dispożizzjonijiet, għandha tapplika kull proċedura eżistenti li hemm fis-seħħ fost l-Istati Membri.

                     (hh)

                     It-trasport internazzjonali ta' materjal ikklassifikat ta' l-UE dwar kuntratti kklassifikati għandu jsir skond il-proċeduri nazzjonali ta' l-Istati Membri. Il-prinċipji li ġejjin għandhom japplikaw meta jiġu eżaminati arranġamenti ta' sigurtà għat-trasport internazzjonali.

                                 —

                                 Is-sigurtà hija assigurata fl-istadji kollha matul it-trasport u taħt kull ċirkostanza, mill-punt ta' oriġini sad-destinazzjoni finali.

                                 —

                                 Il-grad ta' protezzjoni mogħti lill-kunsinna jiġi determinat permezz ta' l-ogħla klassifikazzjoni tal-materjal li fiha.

                                 —

                                 Jingħata FSC, fejn xieraq, lill-kumpaniji li jipprovdu t-trasport. F'każijiet bħal dawn, l-istaff li jimmaniġġja l-kunsinna għandu jkollu l-permess ta' sigurtà skond l-istandards minimi komuni inklużi f'din it-Taqsima.

                                 —

                                 Il-vjaġġi jsiru minn punt għall-ieħor sa fejn hu possibbli u jintemmu b'ammont ta' ħeffa kif jippermettu ċ-ċirkostanzi.

                                 —

                                 Fejn hu possibbli, ir-rotot jitħaddmu biss bejn l-Istati Membri ta' l-UE. Ir-rotot li jgħaddu minn pajjiżi mhux Stati Membri ta' l-UE għandhom jithaddmu biss meta awtorizzati mill-NSA/DSA ta' l-Istati ta' dak li bagħat il-kunsinna kif ukoll dak li rċeviha.

                                 —

                                 Qabel kull moviment ta' materjal ikklassifikat ta' l-UE, għandha titħejja Mappa tat-Trasport minn min bagħat il-kunsinna li tkun approvata mill-NSAs/DSAs ikkonċernati.”


Avviż Legali Importanti

|

32007D0210

2007/210/KE: Deċiżjoni tal-Kunsill tad- 19 ta’ Marzu 2007 dwar il-firma u l-applikazzjoni provviżorja tal-Ftehim bejn il-Komunità Ewropea u l-Gvern tal-Malażja dwar ċerti aspetti tas-servizzi ta' l-ajru

Official Journal L 094 , 04/04/2007 P. 0026 - 0027 Official Journal L 004 , 08/01/2008 P. 0311 - 0312

		20070319Deċiżjoni tal-Kunsilltad- 19 ta’ Marzu 2007dwar il-firma u l-applikazzjoni provviżorja tal-Ftehim bejn il-Komunità Ewropea u l-Gvern tal-Malażja dwar ċerti aspetti tas-servizzi ta' l-ajru(2007/210/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80 (2), flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidra l-proposta tal-Kummissjoni,Billi:(1) Fil- 5 ta' Ġunju 2003, il-Kunsill awtorizza lill-Kummissjoni tiftaħ in-negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(2) Il-Kummissjoni nnegozjat f'isem il-Komunità Ftehim mal-Gvern tal-Malażja dwar ċerti aspetti tas-servizzi ta' l-ajru f'konformità mal-mekkaniżmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(3) Suġġett għall-konklużjoni possibbli tiegħu f'data aktar 'il quddiem, il-Ftehim innegozjat mill-Kummissjoni għandu jiġi ffirmat u applikat provviżorjament.IDDEĊIEDA KIF ĠEJ:Artikolu 1L-iffirmar tal-Ftehim bejn il-Komunità Ewropea u l-Gvern tal-Malażja dwar ċerti aspetti tas-servizzi ta' l-ajru huwa b'dan approvat f'isem il-Komunità, suġġett għad-Deċiżjoni tal-Kunsill dwar il-konklużjoni ta' l-imsemmi Ftehim.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill b’dan qed jiġi awtorizzat jinnomina l-persuna jew persuni li jkollhom is-setgħa li jiffirmaw il-Ftehim f'isem il-Komunità, suġġett għall-konklużjoni tiegħu.Artikolu 3Sa meta jidħol fis-seħħ, il-Ftehim għandu jkun applikat b'mod provviżorju mill-ewwel jum ta’ l-ewwel xahar wara d-data li fiha l-Partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan.Artikolu 4Il-President tal-Kunsill huwa b’dan awtorizzat jagħmel in-notifika prevista fl-Artikolu 9(2) tal-Ftehim.Magħmul fi Brussell, 19 ta’ Marzu 2007.Għall-KunsillIl-PresidentHorst Seehofer--------------------------------------------------


title: Id-Deċiżjoni tal-Kunsill tas-27 ta' Settembru 2001 li tawtorizza l-konklużjoni mill-Kummissjoni taż-żewġ Ftehim ta' Koperazzjoni bejn il-Komunità Ewropea għall-Enerġija Atomika u l-Gvern tal-Federazzjoni Russa fl-oqsma tas-sigurtà nukleari u l-fużjoni nukleari kkontrollata

text:
Avviż Legali Importanti

|

32001D0761

Official Journal L 287 , 31/10/2001 P. 0021 - 0022

		Id-Deċiżjoni tal-Kunsilltas-27 ta' Settembru 2001li tawtorizza l-konklużjoni mill-Kummissjoni taż-żewġ Ftehim ta' Koperazzjoni bejn il-Komunità Ewropea għall-Enerġija Atomika u l-Gvern tal-Federazzjoni Russa fl-oqsma tas-sigurtà nukleari u l-fużjoni nukleari kkontrollata(2001/761/Euratom)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u partikolarment l-Artikolu 101(2) tiegħu,Wara li kkunsidra l-ftehim dwar Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri, min-naħa l-waħda, u l-Federazzjoni Russa, min-naħa l-oħra [1], li daħal fis-seħħ fl-1 ta' Diċembru 1997, bil-għan li jistabbilixxi koperazzjoni mill-qrib fis-settur nukleari, fost affarijiet oħra, bis-saħħa ta' l-implimentazzjoni taż-żewġ ftehim fuq is-sigurta' nukleari u fużjoni termonukleari,Wara li kkunsidra l-proposta tal-Kummissjoni,Billi:(1) Skond ix-xewqa tad-direttivi li l-Kunsill addotta fid-Deċiżjoni tas-17 ta' Jannar 1991, il-Kummissjoni innegozjat żewġ ftehim fuq is-sigurtà nukleari u l-fużjoni nukleari kkontrollata bejn il-Komunità Ewropea għall-Enerġija Atomika u l-Federazzjoni Russa.(2) Il-Kummissjoni għandha tiġi awtorizzata biex tikkonkludi l-ftehim.(3) Il-Kunsill, fuq proposta mill-Kummissjoni, approva l-ftehim nhar it-22 ta' Diċembru 1994. Iżda, minħabba żviluppi sussegwenti, kienu meħtieġa reviżjoni u aġġornamenti. Dan ifisser li d-Deċizjoni tal-Kunsill tat-22 ta' Diċembru, għandha tiġi abrogata.(4) Il-Kunsill adotta d-Deċiżjoni 1999/64/Euratom nhar it-22 ta' Diċembru 1998, dwar il-ħames programm strutturali tal-Komunità Ewropea għall-Enerġija Atomika (Euratom) għall-attivitajiet ta' riċerka u taħriġ (1998 sa 2002) [2] li jinkludu l-azzjoni prinċipali ta' fużjoni termonukleari kontrollata.(5) Il-Kunsill fid-Deċiżjoni 1999/175/Euratom tal-25 ta' Jannar 1999 adotta programm ta' riċerka u taħriġ (Euratom) fl-oqsma ta' l-enerġija nukleari għall-perjodu 1998 sa l-2002 [3],IDDEĊIEDA DAN LI ĠEJ:Artikolu 1Il-Kummissjoni hi hawnhekk awtorizzata li tikkonkludi mal-Federazzjoni Russa iż-żewġ ftehim li ġejjin: il-Ftehim għall-koperazzjoni bejn il-Komunità Ewropea għall-Enerġija Atomika u l-Gvern tal-Federazzjoni Russa fl-oqsma tas-sigurtà nukleari u l-Ftehim għall-koperazzjoni bejn il-Komunità Ewropea għall-Enerġija Atomika u l-Gvern tal-Federazzjoni Russa fl-oqsma tal-fużjoni nukleari kkontrollata.It-test ta' dawn iż-żewġ ftehim huwa mehmuż ma' din id-Deċiżjoni [4].Artikolu 2Id-Deċiżjoni tal-Kunsill tat-22 ta' Diċembru 1994 hija mħassra u mibdula b'din id-Deċiżjoni.Magħmul fi Brussel, fis-27 ta' Settembru 2001.Għall-KunsillIl-PresidentR. Landuyt[1] ĠU L 327, tat-28.11.97, p. 3.[2] ĠU L 26, ta'1.2.99, p. 34.[3] ĠU L 64, tat-12.3.99, p. 142.[4] ĠU L 287, tal-31.10.2001, p. 23.--------------------------------------------------


Avviż Legali Importanti

|

32007D0241

2007/241/KE: Deċiżjoni tal-Kunsill tas- 27 ta’ Marzu 2007 dwar il-konklużjoni tal-Ftehim dwar il-Kooperazzjoni Xjentifika u Teknoloġika bejn il-Komunità Ewropea u l-Gvern tar-Repubblika tal-Korea

Official Journal L 106 , 24/04/2007 P. 0043 - 0043 Official Journal L 004 , 08/01/2008 P. 0381 - 0381

		20070327Deċiżjoni tal-Kunsilltas- 27 ta’ Marzu 2007dwar il-konklużjoni tal-Ftehim dwar il-Kooperazzjoni Xjentifika u Teknoloġika bejn il-Komunità Ewropea u l-Gvern tar-Repubblika tal-Korea(2007/241/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 170 flimkien ma' l-ewwel sentenza ta' l-ewwel sottoparagrafu ta' l-Artikolu 300(2) u l-ewwel sottoparagrafu ta' l-Artikolu 300(3) tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Billi:(1) Il-Ftehim dwar il-Kooperazzjoni Xjentifika u Teknoloġika bejn il-Komunità Ewropea u l-Gvern tar-Repubblika tal-Korea ġie ffirmat f’isem il-Komunità fit- 22 ta' Novembru 2006 soġġett għall-possibbiltà tal-konklużjoni tiegħu f’data aktar tard, bi qbil mad-Deċiżjoni tal-Kunsilldwar l-iffirmar tal-Ftehim dwar il-Kooperazzjoni Xjentifika u Teknoloġika bejn il-Komunità Ewropea u l-Gvern tar-Repubblika tal-Korea [2];(2) Il-Ftehim għandu jiġi approvat,IDDEĊIEDA KIF ĠEJ:Artikolu 1Il-Ftehim dwar il-Kooperazzjoni Xjentifika u Teknoloġika bejn il-Komunità Ewropea u l-Gvern tar-Repubblika tal-Korea huwa b'dan qed jiġi approvat f'isem il-Komunità.It-test tal-Ftehim huwa mehmuż ma' din id-Deċiżjoni [***].Artikolu 2Il-President tal-Kunsill għandu, filwaqt li jaġixxi f'isem il-Komunità, joħroġ in-notifika prevista fl-Artikolu 12(1) tal-Ftehim [4].Magħmul fi Brussell, 27 ta’ Marzu 2007.Għall-KunsillIl-PresidentP. Steinbrück[1] Opinjoni ta' 1 ta' Frar 2007 (għadha mhijiex ippubblikata fil-Ġurnal Uffiċjali).[2] Ara paġna 44 ta’ dan il-Ġurnal Uffiċjali..[***] Ara paġna 44 ta’ dan il-Ġurnal Uffiċjali.[4] Id-data tad-dħul fis-seħħ tal-Ftehim ser tkun ippubblikata fil-Ġurnal Uffiċjali ta' l-Unjoni Ewropea mis-Segretarjat-Ġenerali tal-Kunsill.--------------------------------------------------


title: Deċiżjoni tal-Kummissjoni ta' l-20 ta' Mejju 1998, dwar l-istabbiliment ta' Kumitati ta' Djalogu Settorjali biex iġibu 'l quddiem id-djalogu bejn l-imsieħba soċjali fuq livell Ewropew (notifikata bid-dokument numru K (1998) 2334)Test b'relevanza għaż-ŻEE.

text:
Avviż Legali Importanti

|

31998D0500

Official Journal L 225 , 12/08/1998 P. 0027 - 0028

		Id-Deċiżjoni tal-kummissjonita' l-20 ta' Mejju 1998,dwar l-istabbiliment ta' Kumitati ta' Djalogu Settorjali biex iġibu 'l quddiem id-djalogu bejn l-imsieħba soċjali fuq livell Ewropew(notifikata bid-dokument numru K (1998) 2334)(Test b'relevanza għaż-ŻEE)(98/500/KE)IL-KUMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunitajiet Ewropej,Billi l-Artikolu 118b tat-Trattat jistabbilixxi li l-Kummissjoni għandha tagħmel minn kollox biex tiżviluppa djalogu bejn il-partijiet soċjali fuq livell Ewropew, li jista' jwassal, jekk il-partijiet ikunu jixtiequ, għal relazzjonijiet imsejsa fuq ftehim;Billi l-punt 12 tal-Karta tal-Komunità dwar id-Drittijiet Soċjali Fundamentali tal-Ħaddiema jistabbilixxi li min iħaddem jew organizzazzjonijiet ta' min iħaddem, min-naħa l-waħda, u organizzazzjonijiet tal-ħaddiema, min-naħa l-oħra, għandu jkollhom id-dritt li jinnegozjaw u li jikkonkludu ftehim kollettiv taħt il-kondizzjonijiet stabbiliti minn liġijiet u prattika nazzjonali. U illi d-djalogu li għandu jiżviluppa bejn il-partijiet soċjali fuq livell Ewropew jista' jwassal ukoll, jekk il-partijiet ikunu jixtiequ, għal relazzjonijiet kontrattwali partikolarment fuq livell inter-professjonali u settorjali;Billi l-Kummissjoni, bi tweġiba għall-Komunikazzjoni tat-18 ta' Settembru 1996, dwar l-iżvilupp tad-djalogu soċjali fuq livell Komunitarju [1], irċeviet appoġġ qawwi mill-partijiet kollha interessati dwar il-proposta tagħha biex jissaħħaħ id-djalogu soċjali settorjali;Billi l-Parlament Ewropew, bir-Riżoluzzjoni tiegħu tat-18 ta' Lulju 1997 [2], bi tweġiba għall-Komunikazzjoni tal-Kummissjoni, għamel sejħa biex tingħata importanza speċifika lid-djalogu soċjali settorjali peress li l-effetti ta' regolamentazzjoni u deregolamentazzjoni fl-impjiegi fis-setturi ekonomiċi jistgħu jkunu eżaminati aħjar fi ħdan id-djalogu settorjali;Billi l-Kumitat Ekonomiku u Soċjali, fl-opinjoni tiegħu tad-29 ta' Jannar, 1997 [3], bi tweġiba għal dik il-Komunikazzjoni tal-Kummissjoni, stqarr li d-djalogu settorjali għandu jkun effikaċi, effiċjenti u mmexxi sewwa;Billi s-sitwazzjoni f'ħafna Stati Membri turi biċ-ċar li hemm ħtieġa li ż-żewġ naħat tal-industrija jipparteċipaw b'mod attiv f'diskussjonijiet għal titjib fil-kondizzjonijiet ta' l-għajxien u tax-xogħol fis-setturi tagħhom; billi kumitat ta' djalogu settorjali fi ħdan il-Kummissjoni ikun l-aħjar mezz li jassigura li jkun hemm din il-parteċipazzjoni, billi jinħoloq fuq livell tal-Komunità forum rappreżentattiv għall-interessi soċjo-ekonomiċi relevanti;Billi l-Kummissjoni għandha tagħmel minn kollox biex tassigura li s-sħubija u l-ħidma tal-Kumitati ta' Djalogu Settorjali jagħtu s-sehem tagħhom biex tinġieb 'il quddiem l-ugwaljanza bejn in-nisa u l-irġiel;Billi l-Kumitati Konġunti li hemm bħalissa għandhom ikunu ssostitwiti minn Kumitati ta' Djalogu Settorjali; billi d-Deċiżjonijiet li jistabbilixxu dawk il-kumitati għandhom għalhekk ikunu revokati,IDDEĊIDIET KIF ĠEJ:Artikolu 1Kumitati ta' Djalogu Settorjali (minn hawn 'il quddiem imsejħa "il-Kumitati") huma b'dan stabbiliti f'dawk is-setturi fejn l-imsieħba soċjali jagħmlu talba konġunta biex jieħdu sehem fi djalogu fuq livell Ewropew, u fejn l-organizzazzjonijiet li jirrappreżentaw iż-żewġ partijiet soċjali tas-setturi interessati josservaw il-kondizzjonijiet li ġejjin:(a) ikollhom x'jaqsmu ma' setturi jew kategoriji speċifiċi u jkunu organizzati fuq livell Ewropew;(b) ikunu organizzazzjonijiet li minnhom infushom jagħmlu parti integrali u rikonoxxuta mill-istrutturi ta' l-imseħba soċjali ta' Stati Membri u jkollhom il-ħila li jinnegozjaw ftehim, u li jkunu rappreżentanti ta' għadd ta' Stati Membri;(ċ) ikollhom strutturi biżżejjed biex jassiguraw parteċipazzjoni effettiva fil-ħidma tal-Kumitati.Artikolu 2Kull Kumitat għandu, għas-settur ta' ħidma li għalih ikun stabbilit,(a) ikun ikkonsultat dwar żviluppi fuq livell tal-Komunità li jkollhom implikazzjonijiet soċjali, u(b) jiżviluppa u jġib 'il quddiem id-djalogu soċjali fuq livell settorjali.Artikolu 3Ir-rappreżentanti taż-żewġ naħat tal-industrija li jattendu għal-laqgħat ta' kull Kumitat għandhom ikunu 40 b'kollox, maqsuma b'mod ugwali għal kull delegazzjoni.Artikolu 4Il-Kummissjoni għandha tistieden biex jipparteċipaw għal-laqgħat tal-Kumitati lir-rappreżentanti nnominati mill-organizzazzjonijiet ta' l-imsieħba soċjali li jkunu għamlu t-talba msemmija fl-Artikolu 1.Artikolu 51. Kull Kumitat għandu jagħmel, flimkien mal-Kummissjoni, ir-regoli tal-proċedura tiegħu.2. Il-Kumitati għandhom jitmexxew minn rappreżentant ta' min iħaddem jew ta' delegazzjonijiet ta' ħaddiema jew, fuq talba konġunta tagħhom, minn rappreżentant tal-Kummissjoni.3. Il-Kumitati għandhom jiltaqgħu mill-inqas darba fis-sena. Spejjeż ta' ikel u safar għandhom jingħataw lil mhux aktar minn 30 rappreżentant magħżula mill-partijiet soċjali biex jieħdu sehem għal-laqgħat tal-Kumitat.4. Il-Kummissjoni għandha tqis regolarment, b'konsultazzjoni ma' l-imsieħba soċjali, il-mod kif jaħdmu l-Kumitati u kif iwettqu ħidmithom fid-diversi setturi.Artikolu 6Jekk il-Kummissjoni tgħarraf lill-Kumitat b'diskussjoni dwar materja kunfidenzjali, membri tal-Kumitat ikunu marbuta li, bla ħsara għad-disposizzjonijiet ta' l-Artikolu 214 tat-Trattat, ma jikxfux it-tagħrif li jkunu saru jafu bih waqt il-laqgħat tal-Kumitat jew ta' segretarjat tiegħu.Artikolu 71. Il-Kumitati ta' Djalogu Settorjali għandhom ikunu minflok il-Kumitati Konġunti li hemm bħalissa, jiġifieri:(a) Kumitat Konġunt dwar it-Trasport Marittimu, stabbilit bid-Deċiżjoni tal-Kummissjoni 87/467/KEE [4];(b) Kumitat Konġunt dwar l-Avjazzjoni Ċivili, stabbilit bid-Deċiżjoni tal-Kummissjoni 90/449/KEE [5];(ċ) Kumitat Konġunt dwar Navigazzjoni Interna, stabbilit bid-Deċiżjoni tal-Kummissjoni 80/991/KEE [6];(d) Kumitat Konġunt dwar it-Trasport bl-Art, stabbilit bid-Deċiżjoni tal-Kummissjoni 85/516/KEE [7];(e) Kumitat Konġunt dwar il-Ferroviji, stabbilit bid-Deċiżjoni tal-Kummissjoni 85/13/KEE [8];(f) Kumitat Konġunt dwar Servizzi tat-Telekomunikazzjoni, stabbilit bid-Deċiżjoni tal-Kummissjoni 90/450/KEE [9];(g) Kumitat Konġunt dwar Problemi Soċjali tal-Ħaddiema Agrikoli, stabbilit bid-Deċiżjoni tal-Kummissjoni 74/442/KEE [10];(h) Kumitat Konġunt dwar Problemi Soċjali tas-Sajd fuq il-Baħar, stabbilit bid-Deċiżjoni tal-Kummissjoni 74/441/KEE [11];(i) Kumitat Konġunt dwar Servizzi Postali, stabbilit bid-Deċiżjoni tal-Kummissjoni 94/595/KE [12].Iżda l-Kumitati stabbiliti b'dawk id-deċiżjonijiet għandhom ikomplu sakemm il-Kumitati Settorjali stabbiliti b'din id-deċiżjoni jieħdu posthom, iżda f'kull każ mhux iktar tard mill-31 ta' Diċembru, 1998.2. Bla ħsara għall-Artikolu 1, il-Kumitat ta' Djalogu Settorjali għandu wkoll jibdel gruppi ta' ħidma oħra informali li permezz tagħhom il-Kummissjoni sa issa ġabet 'il quddiem id-djalogu soċjali f'ċerti setturi li ma kinux milquta bl-applikazzjoni tad-deċiżjoni tal-Kummissjoni li tistabilixxi Kumitati Konġunti.3. Id-Deċiżjonijiet imsemmija fil-punti (a) sa (i) tal-paragrafu 1 huma revokati b'effett mill-1 ta'Jannar 1999.Magħmula fi Brussel, fl-20 ta' Mejju 1998.Għall-KummissjoniPádraig FlynnMembru tal-Kummissjoni[1] COM (96) 448 finali.[2] ĠU C 286, tat-22.9.1997, p. 338.[3] ĠU C 89, tad-19.3.1997, p. 27.[4] ĠU L 253, ta' l-4.9.1987, p. 20.[5] ĠU L 230, ta' l-24.8.1990, p. 22.[6] ĠU L 297, tas-6.11.1980, p. 28.[7] ĠU L 317, tat-28.11.1985, p. 33.[8] ĠU L 8, ta' l-10.1.1985, p. 26.[9] ĠU L 230, ta' l-24.8.1990, p. 25.[10] ĠU L 243, tal-5.9.1974, p. 22.[11] ĠU L 243, tal-5.9.1974, p. 19.[12] ĠU L 225, tal-31.8.1994, p. 31.--------------------------------------------------


title: Deċiżjoni tal-Kunsill (UE) 2016/1022 tas-17 ta' Ġunju 2016 li tabroga d-Deċiżjoni 2010/401/UE dwar l-eżistenza ta' żbilanċ eċċessiv f'Ċipru

text:
               24.6.2016

               MT

               Il-Ġurnal Uffiċjali tal-Unjoni Ewropea

               L 166/14

         DEĊIŻJONI TAL-KUNSILL (UE) 2016/1022
   tas-17 ta' Ġunju 2016
   li tabroga d-Deċiżjoni 2010/401/UE dwar l-eżistenza ta' żbilanċ eċċessiv f'Ċipru
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 126(12) tiegħu,
   Wara li kkunsidra r-rakkomandazzjoni mill-Kummissjoni Ewropea,
   Billi:

               (1)

               Fit-13 ta' Lulju 2010, bid-Deċiżjoni tal-Kunsill 2010/401/UE (1) abbażi ta' rakkomandazzjoni mill-Kummissjoni, il-Kunsill iddeċieda, skont l-Artikolu 126(6) tat-Trattat dwar il-Funzjonament tal-Unjoni Ewropea (TFUE), li f'Ċipru kien jeżisti defiċit eċċessiv. Il-Kunsill innota li, skont id-data nnotifikata mill-awtoritajiet Ċiprijotti f'April 2010, id-defiċit tal-amministrazzjoni pubblika f'Ċipru kien jilħaq is-6,1 % tal-PDG fl-2009, li kien ogħla mill-valur referenzjarju tal-PDG skont it-Trattat ta' 3 % tal-PDG. Id-dejn gross tal-amministrazzjoni pubblika kien ippjanat li jilħaq it-62 % tal-PDG fl-2010, li kien għola mill-valur referenzjarju tal-PDG skont it-Trattat ta' 60 % tal-PDG.

               (2)

               Fit-13 ta' Lulju 2010, skont l-Artikolu 126(7) tat-TFUE u l-Artikolu 3(4) tar-Regolament tal-Kunsill (KE) Nru 1467/97 (2), il-Kunsill, abbażi ta' rakkomandazzjoni mill-Kummissjoni, indirizza rakkomandazzjoni lil Ċipru bl-għan li s-sitwazzjoni ta' defiċit eċċessiv tal-gvern tinġieb fi tmiemha sal-2012. Dik ir-rakkomandazzjoni tal-Kunsill ġiet ippubblikata.

               (3)

               Fis-27 ta' Jannar 2011, il-Kummissjoni kkonkludiet li, abbażi tal-informazzjoni disponibbli f'dak iż-żmien, Ċipru kienet ħadet azzjoni li tirrappreżenta progress adegwat lejn il-korrezzjoni tad-defiċit eċċessiv fil-limitu ta' żmien stabbilit mill-Kunsill. Fil-11 ta' Jannar 2012, il-Kummissjoni reġgħet ikkonfermat li Ċipru kienet ħadet azzjoni effettiva biex tikkoreġi b'mod sostenibbli u f'waqtu d-defiċit eċċessiv.

               (4)

               L-awtoritajiet Ċiprijotti talbu għal assistenza finanzjarja mill-Unjoni, mill-Istati Membri li l-munita tagħhom hija l-euro u mill-Fond Monetarju Internazzjonali (FMI) bl-għan li jiġi appoġġat ir-ritorn tal-ekonomija ta' Ċipru lejn it-tkabbir sostenibbli. Fil-25 ta' April 2013, il-Kunsill adotta d-Deċiżjoni 2013/236/UE (3) indirizzata lil Ċipru, dwar miżuri speċifiċi għal Ċipru biex terġa' lura għal stabbiltà finanzjarja u tkabbir sostenibbli. B'mod parallel, il-Mekkaniżmu Ewropew ta' Stabbiltà (MES) ta faċilità ta' assistenza finanzjarja lil Ċipru. F'dak il-kuntest, fis-26 ta' April 2013 l-awtoritajiet Ċiprijotti u l-Kummissjoni, li taġixxi f'isem il-MES, iffirmaw Memorandum ta' Qbil dwar il-Kondizzjonijiet Speċifiċi ta' Politika Ekonomika.

               (5)

               Fis-16 ta' Mejju 2013, f'konformità mal-Artikolu 3(5) tar-Regolament (KE) Nru 1467/97, il-Kunsill ikkonkluda li Ċipru kienet ħadet azzjoni effettiva iżda li, wara li kienet ġiet adottata r-Rakkomandazzjoni tal-Kunsill tat-13 ta' Lulju 2010, seħħew żviluppi ekonomiċi negattivi mhux mistennija li kellhom konsegwenzi żvantaġġużi kbar fuq il-finanzi pubbliċi. Għaldaqstant, il-Kunsill, abbażi ta' rakkomandazzjoni mill-Kummissjoni, qies li l-kundizzjonijiet previsti fl-Artikolu 3(5) tar-Regolament (KE) Nru 1467/97 ġew issodisfati u adotta rakkomandazzjoni ġdida indirizzata lil Ċipru skont l-Artikolu 126(7) tat-TFUE, bl-għan li s-sitwazzjoni ta' defiċit eċċessiv tinġieb fi tmiemha sal-2016.

               (6)

               Fis-6 ta' Settembru 2013, il-Kummissjoni kkonkludiet li Ċipru kienet ħadet azzjoni effettiva biex tikkoreġi d-defiċit eċċessiv sal-2016, kif kien irrakkomandat mill-Kunsill fis-16 ta' Mejju 2013.

               (7)

               F'konformità mal-Artikolu 10(2)(a) tar-Regolament (UE) Nru 472/2013 tal-Parlament Ewropew u tal-Kunsill (4), Ċipru kienet eżenti minn rekwiżit ta' rappurtar separat skont il-proċedura ta' defiċit eċċessiv u minflok irrapportat fil-qafas tal-programm ta' aġġustament makroekonomiku tagħha.

               (8)

               F'Marzu 2016, Ċipru ħarġet mill-programm ta' aġġustament ekonomiku ta' tliet snin tagħha li kien jinkludi l-implimentazzjoni ta' aġenda ta' riforma ambizzjuża u kkontribwiet biex tiżgura stabbiltà finanzjarja, ittejjeb il-finanzi pubbliċi u jerġa' jkun hemm tkabbir ekonomiku sostenibbli.

               (9)

               Skont l-Artikolu 4 tal-Protokoll (Nru 12) dwar il-proċedura ta' defiċit eċċessiv anness mat-Trattat dwar l-Unjoni Ewropea u mat-TFUE, il-Kummissjoni tipprovdi d-data għall-implimentazzjoni ta' din il-proċedura. Bħala parti mill-applikazzjoni ta' dak il-Protokoll, l-Istati Membri għandhom jirrappurtaw data dwar id-defiċit u d-dejn tal-gvern tagħhom kif ukoll dwar varjabbli assoċjati oħra darbtejn fis-sena, jiġifieri qabel l-1 ta' April u qabel l-1 ta' Ottubru, skont l-Artikolu 3 tar-Regolament tal-Kunsill (KE) Nru 479/2009 (5).

               (10)

               Il-Kunsill għandu jieħu deċiżjoni biex tiġi abroga deċiżjoni dwar l-eżistenza ta' defiċit eċċessiv fuq il-bażi tad-data notifikata. Barra minn hekk, deċiżjoni dwar l-eżistenza ta' defiċit eċċessiv għandha tiġi abrogata biss jekk it-tbassir tal-Kummissjoni jindika li d-defiċit ma jkunx se jaqbeż il-valur referenzjarju ta' 3 % tal-PDG skont it-Trattat, tul il-perjodu ta' tbassir (6).

               (11)

               Abbażi tad-data pprovduta mill-Kummissjoni (Eurostat) skont l-Artikolu 14 tar-Regolament (KE) Nru 479/2009, wara n-notifika minn Ċipru f'April 2016, u abbażi tal-Programm ta' Stabbiltà tal-2016 u t-tbassir tar-rebbiegħa tal-2016 tal-Kummissjoni, il-konklużjonijiet li ġejjin huma ġġustifikati:

                           —

                           Fl-2015, id-defiċit tal-amministrazzjoni pubblika ammonta għal 1 % tal-PDG, biex id-defiċit jinġieb taħt il-valur referenzjarju tat-Trattat ta' 3 % tal-PDG, sena qabel id-data ta' skadenza stabbilita mill-Kunsill. Dan it-titjib kien xprunat minn sforzi ta' konsolidazzjoni fiskali u t-tnaqqis gradwali tal-impatt, ta' darba biss, tal-miżuri għall-istabilizzazzjoni tas-settur finanzjarju fuq id-defiċit tal-2014.

                           —

                           Il-Programm ta' Stabbiltà tal-2016, ippreżentat mill-gvern Ċiprijott fit-13 ta' Mejju 2016, jippjana defiċit tal-amministrazzjoni pubblika ta' 0,4 % tal-PDG fl-2016 u ta' 0,5 % tal-PDG fl-2017. It-tbassir tar-rebbiegħa tal-2016 tal-Kummissjoni jipprevedi bilanċ nominali ta' – 0,4 % tal-PDG fl-2016, u ta' 0 % tal-PDG fl-2017 taħt politiki mhux mibdula. Għaldaqstant, id-defiċit huwa mistenni li jibqa' taħt il-valur referenzjarju ta' 3 % tal-PDG stabbilit mit-Trattati matul il-perjodu ta' tbassir.

                           —

                           Il-Kummissjoni tistma li l-bilanċ strutturali, li hu l-bilanċ tal-amministrazzjoni pubblika aġġustat għaċ-ċiklu ekonomiku u nett ta' miżuri ta' darba u miżuri oħrajn temporanji, tjieb b'6,6 % tal-PDG matul il-perjodu mill-2013 sal-2015.

                           —

                           Il-proporzjon tad-dejn gross tal-amministrazzjoni pubblika mal-PDG żdied għal 108,9 % fl-2015 minn 102,5 % fl-2013 minħabba l-appoġġ pubbliku li ngħata lis-settur finanzjarju u t-tnaqqis tal-PDG nominali. It-tbassir tar-rebbiegħa tal-2016 tal-Kummissjoni jipprevedi li d-dejn gross tal-amministrazzjoni pubblika jibqa' stabbli fl-2016 u jinżel għal 105,4 % tal-PDG fl-2017, l-iktar minħabba żieda fil-PDG nominali.

               (12)

               Mill-2016, li hija s-sena ta' wara dik li fiha saret il-korrezzjoni tad-defiċit eċċessiv, Ċipru hija soġġetta għall-parti preventiva tal-Patt ta' Stabbiltà u Tkabbir u għandha tiżgura konformità mal-objettiv ta' terminu medju tagħha, inkluż billi tirrispetta l-valur referenzjarju tal-infiq, u tagħmel biżżejjed progress biex tikkonforma mal-kriterju tad-dejn skont l-Artikolu 2(1a) tar-Regolament (KE) Nru 1467/97. F'dak il-kuntest, jidher li Ċipru hija mistennija tikkonforma mal-objettiv ta' terminu medju tagħha fl-2016 filwaqt li hija mistennija ftit devjazzjoni fl-2017. Il-bilanċ strutturali ta' Ċipru huwa mbassar li jiddeterjora aktar minn dak li huwa permess skont ir-regola tranżitorja tad-dejn. Se jkun hemm bżonn ta' miżuri ulterjuri fl-2017.

               (13)

               Skont l-Artikolu 126(12) tat-TFUE, Deċiżjoni tal-Kunsill dwar l-eżistenza ta' defiċit eċċessiv għandha tiġi abrogata meta, fil-fehma tal-Kunsill, id-defiċit eċċessiv fl-Istat Membru kkonċernat ikun ġie kkoreġut.

               (14)

               Fil-fehma tal-Kunsill, id-defiċit eċċessiv f'Ċipru ġie kkoreġut, u għaldaqstant id-Deċiżjoni 2010/401/UE għandha tiġi abrogata,

         ADOTTA DIN ID-DEĊIŻJONI:
   Artikolu 1
   Minn din l-evalwazzjoni ġenerali, jista' jiġi konkluż li s-sitwazzjoni ta' defiċit eċċessiv f'Ċipru ġiet ikkoreġuta.
   Artikolu 2
   Id-Deċiżjoni 2010/401/UE hija abrogata.
   Artikolu 3
   Din id-Deċiżjoni hija indirizzata lir-Repubblika ta' Ċipru.

      Magħmul fil-Lussemburgu, is-17 ta' Ġunju 2016.

            Għall-Kunsill

            Il-President

         J.R.V.A. DIJSSELBLOEM

      (1)  Id-Deċiżjoni tal-Kunsill 2010/401/UE tat-13 ta' Lulju 2010 dwar l-eżistenza ta' żbilanċ eċċessiv f'Ċipru (ĠU L 186, 20.7.2010, p. 30).

      (2)  Ir-Regolament tal-Kunsill (KE) Nru 1467/97 tas-7 ta' Lulju 1997 dwar li titħaffef u li tiġi ċċarata l-implimentazzjoni tal-proċedura ta' defiċit eċċessiv (ĠU L 209, 2.8.1997, p. 6).

      (3)  Id-Deċiżjoni tal-Kunsill 2013/236/UE tal-25 ta' April 2013 indirizzata lil Ċipru dwar miżuri speċifiċi għall-kisba mill-ġdid ta' stabbiltà finanzjarja u tkabbir sostenibbli (ĠU L 141, 28.5.2013, p. 32).

      (4)  Ir-Regolament (UE) Nru 472/2013 tal-Parlament Ewropew u tal-Kunsill tal-21 ta' Mejju 2013 dwar it-tisħiħ tas-sorveljanza ekonomika u baġitarja tal-Istati Membri fiż-żona tal-euro li jesperjenzaw jew ikunu mhedda b'diffikultajiet gravi fir-rigward tal-istabbiltà finanzjarja tagħhom (ĠU L 140, 27.5.2013, p. 1).

      (5)  Ir-Regolament tal-Kunsill (KE) Nru 479/2009 tal-25 ta' Mejju 2009 dwar l-applikazzjoni tal-Protokoll dwar il-proċedura tal-iżbilanċ eċċessiv anness mat-Trattat li jistabbilixxi l-Komunità Ewropea (ĠU L 145, 10.6.2009, p. 1).

      (6)  F'konformità ma' “Specifications on the implementation of the Stability and Growth Pact and Guidelines on the format and content of Stability and Convergence Programmes” tat-3 ta' Settembru 2012. Ara: http://ec.europa.eu/economy_finance/economic_governance/sgp/pdf/coc/code_of_conduct_en.pdf


title: Deċiżjoni tal-Kunsill 2010/694/PESK tas- 17 ta’ Novembru 2010 dwar l-ilqugħ temporanju ta’ ċerti Palestinjani minn Stati Membri tal-Unjoni Ewropea

text:
               19.11.2010

               MT

               Il-Ġurnal Uffiċjali tal-Unjoni Ewropea

               L 303/13

         DEĊIŻJONI TAL-KUNSILL 2010/694/PESK
   tas-17 ta’ Novembru 2010
   dwar l-ilqugħ temporanju ta’ ċerti Palestinjani minn Stati Membri tal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fis-27 ta’ Ottubru 2009, il-Kunsill adotta l-Pożizzjoni Komuni 2009/787/PESK dwar l-ilqugħ temporanju minn Stati Membri tal-Unjoni Ewropea ta’ ċerti Palestinjani (1), li pprevediet estensjoni tal-validità tal-permessi nazzjonali tagħhom għad-dħul u s-soġġorn fit-territorju tal-Istati Membri msemmijin fil-Pożizzjoni Komuni 2002/400/PESK tal-21 ta’ Mejju 2002 dwar l-ilqugħ temporanju minn Stati Membri tal-Unjoni Ewropea ta’ ċerti Palestinjani (2) għal perijodu ulterjuri ta’ 12-il xahar.

               (2)

               Fuq il-bażi ta’ evalwazzjoni tal-applikazzjoni tal-Pożizzjoni Komuni 2002/400/PESK, il-Kunsill iqis li jkun adatt li l-validità ta’ dawk il-permessi tiġi estiża għal perijodu ulterjuri ta’ 12-il xahar,

         ADOTTA DIN ID-DEĊIŻJONI:
   Artikolu 1
   L-Istati Membri msemmijin fl-Artikolu 2 tal-Pożizzjoni Komuni 2002/400/PESK għandhom jestendu l-validità tal-permessi nazzjonali għad-dħul u s-soġġorn mogħtija f’konformità mal-Artikolu 3 ta’ dik il-Pożizzjoni Komuni għal perijodu ulterjuri ta’ 12-il xahar.
   Artikolu 2
   Il-Kunsill għandu jevalwa l-applikazzjoni tal-Pożizzjoni Komuni 2002/400/PESK fi żmien sitt xhur mill-adozzjoni ta’ din id-Deċiżjoni.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-17 ta’ Novembru 2010.

            Għall-Kunsill

            Il-President

         D. REYNDERS

      (1)  ĠU L 281, 28.10.2009, p. 6.

      (2)  ĠU L 138, 28.5.2002, p. 33.


title: 2011/567/UE: Deċiżjoni tal-Parlament Ewropew tal- 10 ta’ Mejju 2011 dwar l-għeluq tal-kontijiet taċ-Ċentru tat-Traduzzjoni għall-korpi tal-Unjoni Ewropea għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/129

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar l-għeluq tal-kontijiet taċ-Ċentru tat-Traduzzjoni għall-korpi tal-Unjoni Ewropea għas-sena finanzjarja 2009
   (2011/567/UE)
   IL-PARLAMENT EWROPEW,

               —

               wara li kkunsidra l-kontijiet annwali finali taċ-Ċentru ta’ Traduzzjoni għall-Korpi tal-Unjoni Ewropea għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru ta’ Traduzzjoni għall-Korpi tal-Unjoni Ewropea għas-sena finanzjarja 2009, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

               —

               wara li kkunsidra l-Artikolu 276 tat-Trattat KE u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 2965/94 tat-28 ta’ Novembru 1994 li jwaqqaf Ċentru tat-Traduzzjoni għall-korpi tal-Unjoni Ewropea (3) u b’mod partikolari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat dwar il-Kontroll Baġitarju (A7-0119/2011),

               1.

               Japprova l-għeluq tal-kontijiet taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2009;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur taċ-Ċentru tat-Traduzzjoni għall-Korpi tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (Serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 119.

      (2)  ĠU L 248, 16.9.2002, p. 1.

      (3)  ĠU L 314, 7.12.1994, p. 1.

      (4)  ĠU L 357, 31.12.2002, p. 72.


title: Deċiżjoni tal-Kunsill tal- 21 ta’ Ottubru 2010 li taħtar il-membri u l-membri supplenti tal-Kumitat ta' Konsulenza għall-Koordinazzjoni ta' Sistemi ta' Sigurtà Soċjali

text:
               27.10.2010

               MT

               Il-Ġurnal Uffiċjali tal-Unjoni Ewropea

               C 290/5

         DEĊIŻJONI TAL-KUNSILL
   tal-21 ta’ Ottubru 2010
   li taħtar il-membri u l-membri supplenti tal-Kumitat ta' Konsulenza għall-Koordinazzjoni ta' Sistemi ta' Sigurtà Soċjali
   2010/C 290/02
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali (1), u b'mod partikolari l-Artikolu 75 tiegħu,
   Wara li kkunsidra l-listi ta’ kandidati ppreżentati lill-Kunsill mill-Gvernijiet tal-Istati Membri,
   Billi:

               (1)

               Ir-Regolament (KE) Nru 883/2004 stabbilixxa l-Kumitat ta' Konsulenza għall-Koordinazzjoni ta' Sistemi ta' Sigurtà Soċjali.

               (2)

               Ir-Regolament (KE) Nru 883/2004 li jistabbilixxi l-Kumitat ta' Konsulenza għall-Koordinazzjoni ta' Sistemi ta' Sigurtà Soċjali ma jispeċifikax il-mandat tal-membri u l-membri supplenti. Għalhekk, il-Kunsill għandu, fid-Deċiżjoni tiegħu li taħtar il-membri u l-membri supplenti, jiddetermina l-mandat tagħhom. Sabiex jiġi evitat kwalunkwe piż amministrattiv bla bżonn, dan il-mandat għandu jkun twil biżżejjed, b'kont meħud ukoll li għal kumitati ta' konsulenza ta' dan it-tip id-drawwa hi li jiltaqgħu darba jew darbtejn fis-sena biss. Tiġdid frekwenti żżejjed tas-sħubija sħiħa tal-Kumitat jista' jkun evitat permezz ta' mandat ta' ħames snin,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b’dan maħtura membri u membri supplenti tal-Kumitat ta' Konsulenza għall-Koordinazzjoni ta' Sistemi ta' Sigurtà Soċjali għall-perijodu mill-20 ta' Ottubru 2010 sad-19 ta' Ottubru 2015:
   I.   RAPPREŻENTANTI TAL-GVERN

               Pajjiż

               Membri

               Supplenti

               Belġju

               Is-Sur Keyina MPEYE

               Is-Sinjura Alix GEYSELS

               Bulgarija

               Is-Sinjura Dobrinka BONEVA

               Is-Sinjura Eva TOSHEVA

               Repubblika Ċeka

               Is-Sur Jiří BAUER

               Is-Sinjura Gabriela PIKOROVÁ

               Danimarka

               Is-Sinjura Vibeke DALBRO

               Is-Sinjura Karin MØHL LARSEN

               Ġermanja

               Is-Sur Helmut WEBER

               Is-Sur Matthias HAUSCHILD

               Estonja

               Is-Sinjura Evelyn HALLIKA

               Is-Sinjura Inga PRONINA

               Irlanda

               Greċja

               Is-Sinjura Anna RIZOU

               Is-Sinjura Ioanna BOUZALAKOU

               Spanja

               Is-Sinjura Marta Lucía VIVES CABALLERO

               Is-Sinjura Ainhoa LÓPEZ DE GOICOECHEA URZAINQUI

               Franza

               Is-Sinjura Christiane LABALME

               Is-Sur Jean-Claude FILLON

               Italja

               Ċipru

               Is-Sur Nicolas ARTEMIS

               Is-Sur Andreas KYRIAKIDES

               Latvja

               Is-Sinjura Jana MUIŽNIECE

               Is-Sur Reinis JOKSTS

               Litwanja

               Is-Sinjura Mariana ŽIUKIENĖ

               Is-Sinjura Romalda BARANAUSKIENĖ

               Lussemburgu

               Is-Sur Claude EWEN

               Is-Sur Romain EWERT

               Ungerija

               Malta

               Pajjiżi l-Baxxi

               Awstrija

               Is-Sur Manfred PÖLTL

               Is-Sur Heinz WITTMANN

               Polonja

               Is-Sinjura Grażyna SYPNIEWSKA

               Is-Sinjura Elżbieta TOMASZEWSKA

               Portugall

               Is-Sur José Nuno RANGEL CID PROENÇA

               Is-Sinjura Elisabete Maria SOUSA SILVEIRA

               Rumanija

               Is-Sinjura Adriana STOINEA

               Is-Sinjura Raluca LUCHIAN

               Slovenja

               Is-Sinjura Alenka ŽAGAR

               Is-Sinjura Zvezdana VEBER-HARTMAN

               Slovakkja

               Is-Sur Jaroslav KOVÁČ

               Is-Sinjura Etela KISSOVÁ

               Finlandja

               Is-Sinjura Carin LINDQVIST-VIRTANEN

               Is-Sur Pasi MUSTONEN

               Svezja

               Is-Sinjura Lena MALMBERG

               Is-Sinjura Gunnel VILÉN

               Renju Unit

               Is-Sinjura Fiona KILPATRICK

               Is-Sinjura Ute CHATTERJEE

   II.   RAPPREŻENTANTI TAL-UNIONS TAL-ĦADDIEMA

               Pajjiż

               Membri

               Supplenti

               Belġju

               Is-Sur Koen MEESTERS

               Is-Sinjura Estelle CEULEMANS

               Bulgarija

               Is-Sinjura Assia GONEVA

               Is-Sinjura Velichka MIKOVA

               Repubblika Ċeka

               Is-Sinjura Jaroslava BAUEROVÁ

               Is-Sinjura Helena ČORNEJOVÁ

               Danimarka

               Is-Sur Michael JACOBSEN

               Is-Sur Christian SØLYST

               Ġermanja

               Is-Sur Robert NAZAREK

               Is-Sur Max EPPELEIN

               Estonja

               Is-Sinjura Kaja TOOMSALU

               Is-Sur Margo KIKAS

               Irlanda

               Greċja

               Spanja

               Is-Sur Carlos BRAVO FERNÁNDEZ

               Is-Sinjura Ana María CORRAL JUAN

               Franza

               Is-Sur Pierre Yves CHANU

               Is-Sur Abdou ALI MOHAMED

               Italja

               Ċipru

               Is-Sur Nicos GREGORIOU

               Is-Sur Nicos EPISTITHIOU

               Latvja

               Is-Sinjura Irīna HOMKO

               Is-Sinjura Nataļja MICKEVIČA

               Litwanja

               Is-Sur Vydas PUSKEPALIS

               Is-Sur Ričardas GARUOLIS

               Lussemburgu

               Is-Sur Eduardo DIAS

               Is-Sur Vincent JACQUET

               Ungerija

               Malta

               Pajjiżi l-Baxxi

               Awstrija

               Is-Sinjura Martina THOMASBERGER

               Is-Sinjura Dinah DJALINOUS-GLATZ

               Polonja

               Is-Sinjura Elżbieta TAMBORSKA

               Is-Sinjura Katarzyna SOSNOWSKA

               Portugall

               Is-Sinjura Ana Cecília SENA SIMÕES

               Is-Sinjura Ana Paula BERNARDO

               Rumanija

               Slovenja

               Is-Sur Goran LUKIČ

               Is-Sur Aljoša ČEČ

               Slovakkja

               Is-Sinjura Mária SVOREŇOVÁ

               Is-Sinjura Zdena DVORANOVÁ

               Finlandja

               Is-Sur Jarmo PÄTÄRI

               Is-Sinjura Heli PUURA

               Svezja

               Is-Sinjura Ellen NYGREN

               Is-Sur Samuel ENGBLOM

               Renju Unit

               Is-Sur Richard EXELL

               Is-Sur Sean BAMFORD

   III.   RAPPREŻENTANTI TAL-ORGANIZZAZZJONIJIET TA’ MIN IĦADDEM

               Pajjiż

               Membri

               Supplenti

               Belġju

               Is-Sinjura Monica DE JONGHE

               Is-Sinjura Hilde THYS

               Bulgarija

               Is-Sur Rumen RADEV

               Is-Sur Teodor DECHEV

               Repubblika Ċeka

               Is-Sur Luděk MAZUCH

               Is-Sur Jiří SVOBODA

               Danimarka

               Is-Sur Flemming DREESEN

               Is-Sur Henning GADE

               Ġermanja

               Is-Sinjura Angela SCHNEIDER-BODIEN

               Is-Sinjura Susanne LEXA

               Estonja

               Is-Sinjura Victoria METS

               Is-Sinjura Katrin TRUVE

               Irlanda

               Greċja

               Spanja

               Is-Sinjura Pilar IGLESIAS VALCARCE

               Is-Sur Roberto SUÁREZ SANTOS

               Franza

               Italja

               Ċipru

               Is-Sinjura Lena PANAYIOTOU

               Is-Sur Emilios MICHAEL

               Latvja

               Is-Sinjura Anita LĪCE

               Is-Sinjura Dace ŠAITERE

               Litwanja

               Is-Sur Danukas ARLAUSKAS

               Is-Sinjura Dovilė BAŠKYTĖ

               Lussemburgu

               Ungerija

               Malta

               Pajjiżi l-Baxxi

               Awstrija

               Is-Sinjura Ruth TAUDES

               Is-Sinjura Ruth LIST

               Polonja

               Is-Sinjura Małgorzata RUSEWICZ

               Is-Sur Zbigniew ŻUREK

               Portugall

               Is-Sinjura Cristina NAGY MORAIS

               Is-Sur Nuno BERNARDO

               Rumanija

               Slovenja

               Is-Sur Tomaž BERNIK

               Is-Sinjura Maja SKORUPAN

               Slovakkja

               Is-Sur Jozef ORGONÁŠ

               Is-Sur Milan CHÚPEK

               Finlandja

               Is-Sur Johan ÅSTRÖM

               Is-Sur Mikko RÄSÄNEN

               Svezja

               Is-Sinjura Sofia BERGSTRÖM

               Is-Sinjura Catharina BÄCK

               Renju Unit

               Is-Sur Neil CARBERRY

               Is-Sur Ben DIGBY

         Artikolu 2
   Il-Kunsill ser jaħtar il-membri u l-membri supplenti li għadhom ma ġewx innominati f'data aktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, il-21 ta’ Ottubru 2010.

            Għall-Kunsill

            Il-President

         J. MILQUET

      (1)  ĠU L 166, 30.4.2004, p. 1.


title: 2014/33/UE: Deċiżjoni tal-Bank Ċentrali Ewropew tat- 30 ta’ Awwissu 2013 dwar il-ħlas fil-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro (BĊE/2013/31)

text:
               21.1.2014

               MT

               Il-Ġurnal Uffiċjali tal-Unjoni Ewropea

               L 16/63

         DEĊIŻJONI TAL-BANK ĊENTRALI EWROPEW
   tat-30 ta’ Awwissu 2013
   dwar il-ħlas fil-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro
   (BĊE/2013/31)
   (2014/33/UE)
   IL-KUNSILL ĠENERALI TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 47 tiegħu,
   Billi:

               (1)

               L-Artikolu 47 tal-Istatut tas-Sistema Ewropea ta’ Banek Ċentrali u tal-Bank Ċentrali Ewropew (minn hawn ‘il quddiem “l-Istatut tas-SEBĊ”) jistipula illi l-banek ċentrali nazzjonali tal-Istati Membri b’deroga (minn hawn ‘il quddiem “BĊNi li mhumiex fiż-żona tal-euro”) m’għandhomx għalfejn iħallsu l-kapital sottoskritt tagħhom sakemm il-Kunsill Ġenerali, li jaġixxi b’maġġoranza li tirrappreżenta mill-inqas żewġ terzi mill-kapital sottoskritt tal-Bank Ċentrali Ewropew (BĊE) u mill-inqas nofs l-azzjonisti, jiddeċiedi li persentaġġ minimu għandu jitħallas bħala kontribut għall-ispejjeż operattivi tal-BĊE.

               (2)

               L-Artikolu 1 tad-Deċiżjoni BĊE/2013/20 tal-21 ta’ Ġunju 2013 dwar il-ħlas tal-kapital tal-Bank Ċentrali Ewropew mill-banek ċentrali nazzjonali li mhumiex fiż-żona euro (1) jistipula li kull BĊN li mhuwiex fiż-żona tal-euro jrid iħallas 3,75 % ta’ sehmu fil-kapital sottoskritt tal-BĊE b’effett mill-1 ta’ Lulju 2013.

               (3)

               Id-Deċiżjoni BĊE/2013/28 tad-29 ta’ Awwissu 2013 dwar il-persentaġġ ta’ ishma tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (2) tipprovdi għall-aġġustament tal-iskema għas-sottoskrizzjoni tal-kapital tal-BĊE (minn hawn ‘il quddiem “skema tal-kapital”) skont l-Artikolu 29.3 tal-Istatut tas-SEBĊ u tistabbilixxi b’effett mill-1 ta’ Jannar 2014 il-ponderazzjoni ġdida assenjata lil kull BĊN fl-iskema tal-kapital aġġustata (minn hawn ‘il quddiem “il-ponderazzjoni fl-iskema tal-kapital”).

               (4)

               Mill-1 ta’ Jannar 2014, il-kapital sottoskritt tal-BĊE ser ikun ta’ EUR 10 825 007 069,61.

               (5)

               L-iskema tal-kapital estiża teħtieġ l-adozzjoni ta’ deċiżjoni ġdida tal-BĊE li tħassar id-Deċiżjoni BĊE/2013/20 b’effett mill-1 ta’ Jannar 2014 u tiddetermina l-persentaġġ tal-kapital sottoskritt tal-BĊE li l-BĊNi li mhumiex fiż-żona tal-euro huma obbligati jħallsu b’effett mill-1 ta’ Jannar 2014,

         ADOTTA DIN ID-DEĊIŻJONI:
   Artikolu 1
   Ammont u forma ta’ kapital sottoskritt u mħallas
   Kull BĊN li mhuwiex fiż-żona tal-euro għandu jħallas 3,75 % ta’ sehmu fil-kapital sottoskritt tal-BĊE b’effett mill-1 ta’ Jannar 2014. Meta titqies il-ponderazzjoni ġdida fl-iskema tal-kapital stipulata fl-Artikolu 2 tad-Deċiżjoni BĊE/2013/28, kull BĊN li mhuwiex fiż-żona tal-euro għandu jkollu kapital totali sottoskritt u mħallas tal-ammonti murija ħdejn ismu fit-tabella li ġejja:

               (f’EUR)

               BĊN li mhuwiex fiż-żona tal-euro

               Kapital sottoskritt fl-1 ta’ Jannar 2014

               Kapital imħallas fl-1 ta’ Jannar 2014

               Българска народна банка
               (Bank Nazzjonali Bulgaru)

               92 986 810,73

               3 487 005,40

               Česká národní banka

               174 011 988,64

               6 525 449,57

               Danmarks Nationalbank

               161 000 330,15

               6 037 512,38

               Hrvatska narodna banka

               65 199 017,58

               2 444 963,16

               Lietuvos bankas

               44 728 929,21

               1 677 334,85

               Magyar Nemzeti Bank

               149 363 447,55

               5 601 129,28

               Narodowy Bank Polski

               554 565 112,18

               20 796 191,71

               Banca Națională a României

               281 709 983,98

               10 564 124,40

               Sveriges riksbank

               246 041 585,69

               9 226 559,46

               Bank of England

               1 480 243 941,72

               55 509 147,81

         Artikolu 2
   Aġġustament tal-kapital imħallas
   1.   Billi kull BĊN taż-żona tal-euro diġà ħallas 3,75 % ta’ sehmu fil-kapital sottoskritt tal-BĊE kif applikabbli fil-31 ta’ Diċembru 2013 skont id-Deċiżjoni BĊE/2013/20, kull wieħed minnhom għandu jew jittrasferixxi ammont addizzjonali lill-BĊE, jew jirċievi ammont lura mingħand il-BĊE, skont il-każ, sabiex jasal għall-ammonti murija fit-tielet kolonna tat-tabella fl-Artikolu 1.
   2.   It-trasferimenti kollha li jsiru bis-saħħa ta’ dan l-Artikolu għandhom isiru skont id-Deċiżjoni BĊE/2013/29 tad-29 ta’ Awwissu 2013 li tistabbilixxi t-termini u l-kundizzjonijiet għal trasferimenti ta’ ishma tal-kapital tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas (3).
   Artikolu 3
   Dħul fis-seħħ u revoka
   1.   Din id-Deċizjoni tidħol fis-seħħ fl-1 ta’ Jannar 2014.
   2.   Id-Deċiżjoni BĊE/2013/20 hija revokata b’effett mill-1 ta’ Jannar 2014.
   3.   Ir-referenzi għal Deċiżjoni BĊE/2013/20 għandhom jinftiehmu bħala referenzi għal din id-Deċiżjoni.

      Magħmul fi Frankfurt am Main, it-30 ta’ Awwissu 2013.

            Il-President tal-BĊE

         Mario DRAGHI

      (1)  ĠU L 187, 6.7.2013, p. 25.

      (2)  Ara paġna 53 ta’ dan il-Ġurnal Uffiċjali.

      (3)  Ara paġna 55 ta’ dan il-Ġurnal Uffiċjali.